NE VUCICU U POTOCARIMA - Onlinepeticija.com\nPotpisi 2 311\nPostovani gospodine Izetbegovicu, D\nDuboko smo razocarani nastavkom negiranja genocida od strane Srbije, i njenog zahtjeva Rusiji da sprijeci donosenje Rezolucije o Srebrenici u Savjetu Bezbjednosti UN. Uprkos tome sto ste jasno rekli u svom govoru prilikom vaseg boravka Londonu u ponedjeljak ove sedmice, da pomirenja nema bez priznanja genocida Srbija jasno pokazuje da na takvo pomirenje nije spremna nego nam zeli nametnuti svoje uvjete pomirenja koji predstavljaju krajnju uvredu za zrtve genocida , njihove porodice, a naravno i cijeli Bosnjacki narod.\nPored negiranja genocida kao njihovog uvjeta pomirenja, postavljaju i uvjet da se dzelat i zrtva izjednace bezobreznom ponudom da se obidju grobovi onih koji su ucestvovali u genocidu. Stoga od vas gospodine Izetbegovicu trazimo da odmah danas uputite jasnu i nedvojbenu poruku Vucicu da bez priznanja genocida i bez Rezolucije o Srebrenici ne dolazi jer bi njegovo prisustvo bilo uvreda za sve zrtve genocida i njihove porodice, kao i cijeli Bosnjacki narod. Njegov dolazak bez priznavanja genocida i bez Rezolucije o Srebrenici nebi bio akt nikakvog, a kamoli iskrenog izvinjenja i pokajanja.'\nFB Grupa 'Ne Vucicu u Potocarima' Kontaktirajte autora peticije\nSvojim potpisom dajem ovlast da FB Grupa 'Ne Vucicu u Potocarima' preda moj potpis nadležnima ovoga problema.\nDodajte peticiju "NE VUCICU U POTOCARIMA" na listu


transfer | Glas javnosti\ntransfer Fiorentina opet ne pušta Jovetića u Siti\nUprava fudbalskog kluba Fiorentina odbila je ponudu Mančester Sitija za crnogorskog reprezentativcaStevana Jovetića, preneli su danas italijanski mediji.\nMilko Đurovski: Sada ne bih mogao da pređem iz Zvezde u Partizan\nNekadašnji fudbaler dva najpopularnija srpska kluba Milko Đurovski posetio je fudbalere Partizana na pripremama u Sloveniji i tom prilikom, pričao i o "prebegu" u komšijsko dvorište, pre pune dve i Dodaj novi komentar\nLazović u Menhengladbahu?\nFudbaler Crvene zvezde Darko Lazović, mogao bi prema najavama nemačkih medija da postane fudbaler Borusije iz Menhengladbaha. Uprava crveno-belih najavila je da će "novopečenom" Dodaj novi komentar\nMurinjo bacio oko na Baneta Ivanovića\nMADRID - Trener fudbalera Reala Žoze Murinjo želi da u letnjem prelaznom roku na "Santijago Bernabeu" dovede srpskog reprezentativca Branislava Ivanovića, piše španska "Marka".\nKrasić neće u Rubin, ostaje u Juventusu\nTORINO - Krasiću se ne ide iz Juventusa...Iako je bilo mnogo priče o nejgovom eventualnom transferu, te da je ruski Rubin navodno spremio 13 miliona evra, od transfera najverovatnije neće biti ništa.\nĐibril Sise nigde ne ide iz Lacija\nRIM - Napadač italijanskog fudbalskog prvoligaša Lacija Đibril Sise izjavio je da neće napustiti taj klub u zimskom prelaznom roku.\nProsinečki: Vilotića stavljam na transfer listu\nBEOGRAD - Trener Crvene zvezde Robert Prosinečki izjavio je da će, ako ostane na čelu stručnog štaba tog fudbalskog kluba, staviti Milana Vilotića na transferu listu. Dodaj novi komentar\nSaragosa krije ko je platio Robertov transfer\nMADRID - Španski fudbalski klub Saragosa, koja ima finansijskih problema, otkriva da je privatni investicioni fond obezbedio većinu novca da bi došao golman Robert Himenez Gago.Roberto je došao u Saragosu iz portugalske Benfike za 8,6 miliona evra.\nRonaldinjo konačno u Flamengu\nSAO PAOLO - Italijanski fudbalski klub Milan i brazilski Flamengo postigli su dogovor "99,9 odsto siguran" o transferu igrača Ronaldinja.


Anglosaksonski udar na evropsko jedinstvo\nAnglosaksonski udar na evropsko jedinstvo\nPoznate su reči Šalrla de Gola: „Cela Evropa od Atlantika do Urala – određuje sudbinu sveta“. Sa tim se slažu i anglosaksonski stratezi, samo za njih evropsko jedinstvo nije nešto što ima pozitivan potencijal, već ga shvataju kao veliku pretnju po svoju globalnu hegemoniju. Njoj služi koncept „evroatlantskog partnerstva“, a neće je biti ako makar stepenasto zaživi ideja „Velike Evrope“!\nKada se to shvati, postaju jasnija dešavanja u vezi sa Ukrajinom. Vašington, posredstvom svojih vernih klijenata iz redova „Nove Evrope“ – novopečenih članica EU i NATO-a, lociranih između Rusije i Nemačke, te nastrojenih otvoreno antiruski i prikriveno antinemački (Poljska i baltičke državice) – zagovara ideju prodora na postsovjetski istok („Istočno partnerstvo“). Njen cilj je uvlačenje država iz ruskog okruženja u NATO i eventualno EU, odnosno dok se to ne desi, trovanje odnosa između Brisela i Moskve.\nAnglosaksonski centri pokušavaju da izazovu rusku reakciju koja bi delovala agresivno, sa pratećim efektom koje bi to imalo na evropsko javno mnenje i na zahlađenje odnosa na relaciji Kremlj – bitne prestonice „Stare Evrope“ (Berlin, Pariz, Rim). Uviđajući to, Rusi im takvu priliku ne daju, već postupaju promišljeno i odmereno. Ne pokušavaju da „progutaju“ Ukrajinu – što bi i protiv volje „Stare Evrope“ i Rusije dovelo do kopanja ozbiljnih „rovova“ u Evropi– već nastoje da budu pronađena kreativna rešenja koja pogoduju pravim evropskim integracijama (koje treba shvatiti mnogo šire od EU integracija). U tom svetlu treba gledati i na inicijativu Moskve i Kijeva da se pitanje ekonomskih i geopolitičkih integracija Ukrajine – rastrzane između EU i evroazijske zone povezivanja –depolitizuje i primiri, a da se rešenja traže kroz tripartitni dijalog Rusije, EU i Ukrajine!\nKada se radi o poslednjoj zemlji, to je za nju jedino racionalno rešenje. Ona je etnički i verski dubinski podeljena na pravoslvni i proruski istok i unijatski te evroatlantistički zapad. Otuda, potpuno okretanje Ukrajine na jednu stranu značilo bi njen raspad sa svim širim geopolitičkim implikacijama koje bi to imalo. S druge strane, tripartitni model razrešenja „ukrajinskog čvora“, tj. definisanje te države kao mosta između EU i Evroazijske unije, asimetrično (sa težištem na istoku) povezanom i sa jednom i sa drugom – put je ka stvaranju višeslojne, već sada moguće, „Velike Evrope“.\nTo dobro shvataju u Vašingtonu, Londonu i Varšavi, i zbog toga se tamošnjim moćnicima „diže kosa na glavi“. Toga su potpuno svesni i u Berlinu, koji tiho, iz potaje, pruža podršku politici Moskve. Berlin ne prihvata da EU finansira anglosaksonsko-novoevropsku politiku pohoda na istok. Da je tako videlo se po tome što je odatle blokirano dodeljivanje većih sredstava za podršku ukrajinskom EU putu posle pobede narandžastih pučista 2005. godine. To je suštinski doprinelo njihovom porazu posle nekoliko godina. Na isti način Nemačka postupa i sada, kada se Ukrajini nudi oko 1 milijarde evra podrške u narednim godinama dok joj za EU prilagođavanja treba preko 100 milijardi!\nNemačka tako sabotira vašingtonski istočni projekat, a SAD niti hoće, niti mogu da ga same finansiraju. Berlin i politički deluje u prilog koncepta višeslojne „Velike Evrope“ (koja ne isključuje ali relativizuje atlantsko partnerstvo). Postavio se umirujuće kada se radi i o najnovijoj eskalaciji ukrajinske krize. Dok neki briselski funkcioneri (evroatlantski anacionalna EU administracija) i političari sa EU istoka, raspiruju strasti i sukobe u Ukrajini i povodom nje sa Rusijom, Nemačka deluje izbalansirano, usmereno ka smirivanju lopte i potom otvaranju pregovaračkog procesa koji bi neminovno bio po receptu predloženom od strane Kijeva i Moskve. Nemačka za sada to ne kaže jasno, ali je nedvosmisleno da želi isto. Uostalom, samo tako bi i ona postepeno krenula ka oslobađanju od prekomernog američkog prisustva u Evropi. U geopolitičkoj igri povezivanja Rusije i „Stare Evrope“, odnosno njenog emancipovanja od SAD, Ukrajina je „zlatni čip“!


Nacionalna strategija navodnjavanja - Ministarstvo poljoprivrede u saradnji sa EBRD i UN FAO\nIzrada nacrta Strategije navodnjavanja za period 2022-2031. godine sa petogodišnjim Akcionim i Investicionim planom.\nMinistarstvo poljoprivrede, šumarstva i vodoprivrede Srbije u saradnji sa Evropskom bankom za obnovu i razvoj (EBRD) i Organizacijom za hranu i poljoprivredu Ujedinjenih nacija (UN FAO) započelo je realizaciju zajedničkog projekta izrade nacionalne Strategije navodnjavanja i petogodišnjeg Akcionog plana i Investicionog plana.\nSrbija je jedan od vodećih poljoprivrednih proizvođača i izvoznika žitarica i uljarica u regionu, međutim, klimatske promene i sve učestaliji sušni periodi se odražavaju izuzetno negativno na prinose i prihode s obzirom da se trenutno u našoj zemlji navodnjava manje od dva odsto obradivog zemljišta.\nSanacija i modernizacija sistema za navodnjavanje u Srbiji pojačaće otpornost sektora na ekstremne klimatske uslove i diverzifikovati poljoprivrednu proizvodnju, jer će navodnjavanje omogućiti uzgajanje useva veće dodate vrednosti, ali i povećati prinos postojećih.\nDirektorka Republičke direkcije za vode Ministarstva poljoprivrede, šumarstva i vodoprivrede Nataša Milić, ovim povodom je izjavila: „Izuzetno nam je drago što počinje izrada Strategije navodnjavanja Srbije. U naredne dve godine identifikovaćemo konkretne prioritete za ulaganja, koji će povećati poljoprivrednu produktivnost, održivost proizvodnje uz zaštitu životne sredine i otpornost na klimatske promene kroz poboljšane postojeće i razvijanje nove mreže za navodnjavanje. “\n„Ovim projektom želimo da omogućimo uključivanje i učešće svih relevantnih institucija, vladinih agencija, naučnih instituta, privatnog sektora, poljoprivrednika i njihovih organizacija u rešavanje jednog od najvećih izazova u poljoprivredi Srbije – strateškog poboljšanja i modernizacije sistema za navodnjavanje, zasnovanog na prikupljanju i analizi relevantnih podataka. “\nEBRD i FAO sarađuju sa Ministarstvom poljoprivrede, šumarstva i vodoprivrede u oblasti strateških investicija u sisteme navodnjavanja od 2018. godine.\nFAO je učestvovao u zajedničkoj proceni prioriteta za navodnjavanje, što je pomoglo da se definiše opseg prvih kredita EBRD-a u iznosu od 15 miliona evra odobrenih za jačanje sistema navodnjavanja u decembru prošle godine.\nProdužen rok za razmenu mineralnog đubriva za pšenicu do konačne raspodele raspoložive količine mineralnog đubriva.Republička direkcija za robne rezerve objavila...\nRepublička direkcija za robne rezerve kupiće dodatne količine merkantilnog kukuruza rod 2020. godine, odnosno do do 27.272.727 kilograma. Cena je...


Voriorsi pokušali da dovedu Lebrona 2014. godine? - BallRox\nLebron Džejms bi navodno prešao u Golden Stejt Voriorse ukoliko je aktuelni NBA šampion u stanju da mu obezbedi maksimalan ugovor, ali priča iz 2014. godine ima potpuno drugačiji ton.\nIzgleda kao da Voriorsi imaju savršenu priliku za „osvetu“.\n„The Athletic“ piše da je Golden Stejt na leto 2014. godine pokušao da preseli Džejmsa u Kaliforniju i učini ga svojim igračem nakon što je prvi pik iz 2003. izašao iz poslednje godine u ugovoru sa Majami Hitom i postao neograničeni slobodni agent.\nMeđutim, organizacija iz „Orakl“ arene navodno nije uspela da organizuje sastanak sa njegovim agentom Ričom Polom, iako ostaje nejasno zašto dve strane nisu razgovarale povodom potencijalne saradnje.\nAutor teksta Markus Tompson primećuje da Voriorsi tada nisu važili za košarkašku dinastiju. Stef Kari je tek debitovao na Ol-staru, penzionisani Dejvid Li je bio drugi glavnokomandujući u startnoj postavi, dok je Stiv Ker tek zamenio Marka Džeksona na mestu glavnog trenera pošto je tim izbačen u prvoj rundi plej-ofa od Los Anđeles Klipersa.\nDžejms je nedugo zatim objavio da će se vratiti u svoj rodni grad Klivlend i ponovo obući dres Kavsa, nakon čega su se dva tima sastajala u naredna tri NBA finala.\nČetiri godine kasnije – Voriorsi imaju novu šansu?\nSpekulacija da su Voriorsi 2014. godine bili neuspešni u pokušaju da dovedu Lebron Džejmsa pojavila se u medijima samo nekoliko sati nakon što je ESPN preneo kako je „čekić iz Akrona“ navodno voljan da „sasluša“ aktuelnog NBA šampiona ukoliko mu Golden Stejt obezbedi maksimalan ugovor.\nNaravno, „čišćenje“ prostora na platnom spisku bio bi prilično težak zadatak za Voriorse. Samo za sledeću sezonu, kalifornijska franšiza morala bi da izdvoji 130 miliona dolara za plate svojih igrača.\nKevin Pelton, takođe sa ESPN-a, navodi da bi Voriorsi imali priliku da angažuju Lebrona putem „sign-and-trade“ opcije u kojoj bi Klej Tompson i Andre Igudala prešli u Klivlend, ali bi u tom slučaju i Kevin Durent imao niža primanja u sledećoj sezoni.\nNadrealni trejd koji bi dodatno narušio ugled NBA košarke samo bi potvrdio da je najjača liga na svetu pre svega fokusirana na biznis.\nS druge strane, uzimajući u obzir da su sve navedene glasine istinite, „koren“ moguće realizacije potencijalnog trejda, nepoželjnog u mnogim navijačkim krugovima, leži u Lebronovoj saglasnosti da se sastane sa čelnicima Golden Stejta.\nU tom slučaju, Voriorsi će imati priliku da se prisete 2014. godine i tako plasiraju savršenu „osvetu“. Međutim, to svakako ne bi trebalo da bude jedan od razloga, ili bar onaj najvažniji, zašto ovaj trejd ne sme da se desi.\nOznake: Golden Stejt Voriorsi, Klivlend Kavalirsi, Košarka, Lebron Džejms, Majami Hit, NBA


Britanija negira da će platiti 40 milijardi evra za Bregzit\nSvet Autor:Beta/AFP/AP07. avg. 201717:41 > 17:42\nVlada Velike Britanije negirala je da je odlučila da plati Evropskoj uniji 36 milijardi funti (oko 40 milijardi evra) poravnanja zbog izlaska iz tog bloka, demantujući medijske navode.\nIznos koji Velika Britanija treba da plati Uniji zbog izlaska jedno je od najspornijih pitanja koje opterećuje pregovore o Bregzitu, a stav EU je da ne želi da razgovara o budućim trgovinskim odnosima s tom zemljom dok se ne postigne napredak po pitanju tog iznosa i drugih bitnih tema.\nSandej telegraf objavio je da su britanski zvaničnici odlučili da ponude Uniji 36 milijardi funti, kako bi dve strane započele pregovore o trgovinskim odnosima.\nPortparol britanske premijerke Džejms Slek rekao je da mu taj iznos „nije poznat“, ali da je Velika Britanija spremna da plati za „pošteno poravnanje“ svojih obaveza.\nEvropska unija nije zvanično odredila iznos koji Britanija treba da plati, a procene idu i do 100 milijardi evra.\nBritanci su na referendumu juna 2016. godine odlučili da napuste EU, a proces izlaska treba da bude okončan do marta 2019. godine.\nIznos koji treba da se plati Uniji vruća je politička tema u Velikoj Britaniji, a neki političari s anti-EU stavom insistiraju da ta zemlja ne treba ništa ni da plati.\nEvropski komesar za budžet Ginter Etinger rekao je za današnji list Bild da će Velika Britanija, na osnovu nekih prethodnih obaveza, ostati vezana za dugoročne projekte posle Bregzita i da će zbog toga „morati da prebacuje sredstva Briselu bar do 2020. godine“.\nEtinger je naveo da će zbog britanskog izlaska u budžetu EU godišnje biti od 10 do 12 milijardi evra manje, i da će taj manjak biti nadoknađen kominacijom smanjenja troškova i većim plaćanjem drugih članica.


Zbog mutacija virusa EU prilagođava strategiju vakcinacije – Sandžaklija\nStela Kirjakides također je najavila da će EU do kraja marta dozvoliti takozvana „hitna odobrenja” za nove vakcine, a sve s ciljem da se proces odobravanja ubrza. Do sada je Evropska agencija za lijekove (EMA) vakcinama izdavala „uslovno odobrenje za stavljanje u promet”, a to traje duže od odobrenja po hitnom postupku. Upravo tu prečicu odabrali su Velika Britanija, Izrael i SAD, i sve te zemlje u stanju su da brže vakcinišu nego Evropska unija.\nU svakom slučaju, EMA bi trebalo da vakcine prilagođene varijantama i mutacijama virusa odobrava po skraćenom postupku, najavila je predsjednica Evropske komisije Fon der Lajen. Ne bi moralo ponovo da se prolazi kroz čitav proces kontrole opsežnih studija i masovnih testiranja, jer bi se postupak zasnivao na već odobrenim vakcinama, kaže Fon der Lajen. „To je sličan pristup kao i sa vakcinama protiv gripe”.\nDo sada je sedam miliona ljudi u Evropskoj uniji dobilo potrebne dvije doze vakcine. Nabavljeno je 33 miliona doza, a oko 22 miliona već je upotrijebljeno. Predsjednica Evropske komisije obećava da će proizvodnja dosadašnjih dobavljača biti intenzivirana. „Sada znamo gdje su uska grla i dosta toga smo naučili”, rekla je Fon der Lajen.\nKomesar EU za unutrašnje tržište Tjeri Breton prošle sedmice posjetio je belgijsku fabriku kompanije AstraZeneka. Tamo je proizvodnja vakcina sada mnogo veća, tako da se mogu riješiti i problemi sa isporukama. „Za vratom sam im svaki dan, u to možete biti sigurni”, rekao je Breton.\n„Hera-inkubator” bi trebalo da pomogne\nU okviru nove institucije, koju EU naziva „Hera-inkubator”, trebalo bi da blisko sarađuju nadležni, naučnici i proizvođači s ciljem da se razmjenjuju rezultati istraživanja i proširuju proizvodni kapaciteti. Srednjoročno gledano, EU želi da stvori proizvodne pogone u Evropi koji će moći brže da proizvode velike količine vakcina u slučaju budućih pandemija. Za to je namijenjeno 150 miliona eura.\nKomesar za unutrašnje tržište Tjeri Breton upozorava da se moramo pripremiti za opasnosti koje još nisu poznate. „Potrebna nam je mreža od najmanje 16 fabrika koje mogu da proizvode vakcine u Evropi”.\n„Evropska unija se držala zajedno i nastaviće da se drži zajedno kada je riječ o borbi protiv mutiranih virusa”, samouvjereno je izjavila Ursula fon der Lajen. Predsjednica Komisije insistira na tome da je za države-članice nezamislivo da samostalno kupuju vakcine. Manje države bi, bez velike tržišne moći EU-a, ostale praznih ruku. Zvaničnici Komisije kažu da je bolje i ne razmišljati kakve bi bile rasprave u EU da je npr. Njemačka kupila mnogo vakcina, a Bugarska ništa.


Srpska liga zapad Archives - SNEWS\nHome Posts tagged Srpska liga zapad\nFudbaleri Jošanice i Tutina su okončali ovogodišnje prvenstvo u Srpskoj ligi Zapad, a već naredne sezone oba kluba će svoje utakmice igrati u nižem rangu. Šumadijsko-Raška zona biće stecište fudbalskih nadigravanja ova dva sandžačka kluba, te će nakon gromoglasnih najava sa jeseni prošle godine\nUtakmice pretposljednjeg kola Srpske lige Zapad dodatno su zakomplikovale situaciju fudbalerima Tutina koji su odigrali neriješeno u Smederevu, dok je Jošanica ostvarila samo pirovu pobjedu u Novopazarskoj banji. I dalje Tutinci imaju kakve takve šanse da sačuvaju trećeligaški status, ali više ništa ne zavisi od njih. Simptomatično zvuči činjenica da su fudbaleri Tutina u\nJošanica ispala iz lige, Tutin na ivici opstanka\nNeriješen ishod na kraju utakmice u 32. kolu su FK Tutin doveli u nepovoljniji položaj na tabeli Srpske lige Zapad, dok je Jošanica porazom i definitivno ispala iz lige dva kola prije kraja prvenstva. Foto: FK Tutin Tutin je na svom terenu dočekao kragujevačku Sušicu koja se grčevito bori za opstanak, a to je danas i […]\nU 32. kolu Srpske lige Zapad dva sandžačka kluba završili su svoje mečeve u razlitičitim raspoloženjima, Tutin slavljenički, Jošanica razočaravajući. Očekivalo se da ce Jošanica lako savladati poslednjeplasirani Bane iz Raške, te time uvećati šanse za opstanak, ali sve se srušilo kao kula od karata. Iako su imali imperativ pobjede, prednost domaćeg terena i protivnika […]\nDvije sandžačke ekipe, Jošanica i Tutin, poražene su u prethodnom 30. kolu Srpske lige Zapad, te su samo četiri kola prije kraja prvenstva na ivici da izgube status trećeligaša. Tutinci su kao domaćini dočekali lidera i već viđenog člana Prve lige Srbije, sastav Sloge iz Požege, ali osim malo jačeg otpora koji su prikazali sredinom […]\nU sandžačkom derbiju, a u okviru Srpske lige Zapad, fudbaleri novopazarske Jošanice savladali su danas u Novopazarskoj banji veoma dobru ekipu Tutina sa 2:1 (0:1). Odavno jedna utakmica nije pobudila toliko interesovanja u javnosti kao ova današnja, a malo i neočekivano je bila na visokom nivou, sa puno lepršave igre, preokreta i lijepih poteza na […]\nFudbaleri Jošanice savladali su danas u Valjevu vrlo neugodnu ekipu Budućnosti sa 2:1 i sada imaju dosta realnije šanse za opstanak. U okviru 28. kola Srpske lige “Zapad” izabranici trenera Kenana Kolašinca otišli su put Valjeva osokoljeni pobjedom u prethodnom kolu, pa su i danas rasterećenom igrom došli do važnih bodova. Jošanica je diktirala tempo […]\nNastavili su mini pobjednički pohod miljenici tutinske čaršije savladavši danas na Gradskom stadionu fudbalere Gruže sa 2:0 u okviru 28. kola zapadne grupe Srpske lige. Najzaslužniji za knjiženje nova 3 boda i veliko slavlje izabranika Žarka Todorovića bili su najbolja dva igrača na ovom meču, Brunčević i Hot. U prvom dijelu je Tutin imao više […]\nTeško izvojevana pobjeda fudbalera Jošanice na terenu u Novopazarskoj banji protiv Sloge 33 iz Petrovca dala je novu nadu “žutima” da mogu doći do opstanka u trećem rangu takmičenja u narednih deset kola prvenstva. Uspjela je popularna “Joša” da u veoma teškoj i zanimljivoj utakmici savlade goste iz Petrovca sa 1:0 u 27. kolu srpskoligaškog […]\nKecap donio Tutinu još jednu pobjedu\nAdmir Kecap je opet bio taličan i protiv Mačve iz Bogatića donio još jednu, možda najvažniju, pobjedu Tutinu, te doneklo osigurao mirniju završnicu plavim momcima do kraja prvenstva. Fudbaleri Tutina savladali su danas kao gosti u Bogatiću Mačvu sa 1:0 (0:0) u okviru 27. kola Srpske lige Zapad. Jednu od najvažnijih pobjeda u sezoni donio […]


Karavan javnih nabavki #2 – Bogatić – CMN – seminari, izdavaštvo, konsalting\nAktuelno Seminari 2022.\n28/04/2022 17/05/2022 Marko Špiler 80 Views 0 Comments\nU zgradi Opštine Bogatić održan je “Karavan javnih nabavki”, koji je okupio zaposlene u državnom sektoru iz lokalnih samouprava Mačvanskog upravnog okruga. Ispred domaćina, Opštine Bogatić, okupljene na skupu je pozdravio predsednik, Milan Damnjanović. Ovo je drugi Karavan po redu održan u našoj zemlji, a ideju je pokrenula Komora javnih nabavki Srbije, koja je, kako su istakli na skupu, tu da zaštiti državnog službenika u tom sektoru, da ga edukuje i da reši dileme i probleme sa kojima se oni u praksi suočavaju.\n“Imali smo priliku da čujemo predavanje o najaktuelnijim temama iz oblasti javnih nabavki, javno-privatnog partnerstva i koncesije, i što je najvažnije, promociju ljudi koji se bave javnim nabavkama iz Mačve i Bogatića. Teme su bile i problemi u javnim nabavkama, predlozi za izmenu i ono na čemu potenciramo konstantno je činjenica da moramo da branimo poziciju lica koja se bave javnim nabavkama. Imali smo situaciju da na nekoliko prethodnih skupova pojasnimo ljudima da je službenik za javne nabavke lice koje sprovodi procedure, često na osnovu već dobijenih, gotovih podataka, pa da problem treba tražiti i na drugim mestima. Službenici su ti koji su najodgovorniji i najedukovaniji u ovoj oblasti i neko koga treba gajiti, negovati i razvijati kroz ovakve skupove”, rekao je prof.dr Marko Špiler, predsednik Komore javnih nabavki Srbije\nNa ovom seminaru je istaknuto koliko je edukacija važna, kako bi se postupci javnih nabavki sprovodili sa što manje nepravilnosti.\n“Karavan javnih nabavki okuplja naše kolege iz čitave zemlje, to su stručnjaci i ljudi koji na terenu sprovode postupke i procedure javnih nabavki u najrazličitijim oblastima. Ideja je da se ljudi umreže, da se povežu i da mogu u različitim mestima i gradovima, u različitim preduzećima i oblastima, da pomognu jedni drugima upravo u ovoj oblasti. Ovo su postupci koji nisu ni malo jednostavni i najrazličitije probleme imamo u praksi kada sprovodimo određene postupke. Nemaju svi dovoljno iskustva i znanja u ovim procedurama, pa je ideja da razmenjujemo znanja i iskustva i da pomognemo svim ljudima koji sprovode ovakve postupke, da to urade na mnogo lakši način. Zakon o javnim nabavkama je nedavno donet, nije duga praksa njegovog sprovođenja. To su neka nova rešenja i zaista bi trebalo da upravo kroz ovaj rad osnažimo naše službenike za javne nabavke u čitavoj Srbiji, da što bolje sprovode ovakve postupke”, izjavila je Andrijana Jovanović, iz komisije za javno-privatno partnerstvo Vlade Republike Srbije.\nDržavni službenici koji rade u sektoru javnih nabavki, na ovaj način imaju svoju Komoru, gde je moguće potražiti pomoć i podršku, što je objašnjeno kroz interaktivnu panel diskusiju, a razgovaralo se i o nepravilnostima u javnim nabavkama i preporukama za njihovo unapređenje.\n“Suština ovog Karavana je promovisanje zakonitosti, transparentnosti i sprovođenja postupaka javnih nabavki. Svi službenici, kako ponuđači, tako i naručioci se nalaze pred mnogim izazovima koje je doneo novi Zakon, ali isto tako i novi trend vremena donosi nove izazove, gde se svaki službenik u javnim nabavkama susreće i donosi uvek jedno novo pitanje i novu praksu. Tako da Komora predstavlja jedno zajedničko delovanje svih članova, ponuđača i naručilaca, jedno zajedničko integrisanje i međusobno jednu logistiku, komunikaciju, nalaženje adekvatnih mišljenja i rešavanje konkretnih problema, kroz edukacije, seminare i radionice”, istakao je Đorđe Marković, direktor Komore javnih nabavki Srbije za severozapadni okrug.\nDruga stanica karavana javnih nabavki bila je opština Bogatić, u kojoj su prepoznali značaj edukacije lica uključenih u sistem javnih nabavki.\n“Prisustvovali smo karavanu javnih nabavki, koje je organizovala Opština Bogatić i Komora javnih nabavki zajedno sa kojima imamo izuzetnu saradnju. Svaki vid edukacije, u pogledu javnih nabavki, predstavlja veliki značaj za našu lokalnu samoupravu i za svakog našeg zaposlenog”, naveo je Nikola Tošić, pomoćnik predsednika Opštine Bogatić.\nŽelja Komore javnih nabavki Srbije je da zajedničkim angažovanjem unaprede sistem i da promovišu stručno, transparentno, zakonito i efikasno sprovođenje postupaka javnih nabavki, zaključili su učesnici Karavana javnih nabavki u Bogatiću.\n← Sprečavanje zloupotreba u javnim nabavkama – praksa Tužilaštva i MUP – jednodnevni seminar, Beograd 8. april, hotel Moskva\nProf. Špiler na saverovanju Društva direktora škola Srbije u Šumaricama, Kragujevac →


PROMOVIŠE „PONOSNE“: Tobias Karlson tuče u „bojama duge“ – Balkan-Handball.com\nHome / Evropa / PROMOVIŠE „PONOSNE“: Tobias Karlson tuče u „bojama duge“\nPROMOVIŠE „PONOSNE“: Tobias Karlson tuče u „bojama duge“\nPoslednja izmena: 09/09/2018\nKapiten nemačkog šampiona Flensburga, Tobias Karlson, u svojoj poslednjoj sezoni u igračkoj karijeri rešio je da ostane upamćen i kao promoter LGBT populacije. Nakon što mu to nije pošlo za rukom sa kapitenskom trakom u „duginim bojama“, iskusni defanzivac će ove sezone nositi patike čiji će đonovi biti u istom dezenu.\nRazmišljao sam o ovome od kada mi je zabranjeno da nosim kapitensku traku. Ovo je moja poslednja sezona i ne želim da odustanem. Ne mogu da razumem zašto ne dozvoljavaju da promovišem ovakve vrednosti. Moje patike nisu za prodaju, one su napravljene za mene, možda ću ih staviti na aukciju i donirati novac u humanitarne svrhe – rekao je Karlson.\nKarlssons kupp – för att spela i regnbågsfärgat: ”Handlar om allas lika värde”https://t.co/jaUwOKqwPP pic.twitter.com/4hOwspdDza\n— Sportbladet (@sportbladet) September 7, 2018\n← Prethodni članak VIDEO: Zelenović ućutkao Nirnberg – Gepingen „3 od 4“\nNaredni članak → EHF KUP: Kraj evropske priče za niški Železničar\nJEDAN MANJE: Tobias Karlson završio reprezentativnu karijeru


Borelj: Nasilje mora da prestane - Medija centar\nBorelj: Nasilje mora da prestane\nNasilni incidenti na severu Kosova moraju odmah da prestanu, poručio je šef evropske diplomatije Đuzep Borelj, reagujući na jutrošnje incidente na severu Kosova u kojima je ranjen jedan 36-godišnjak.\nBorelj je Tviteru naglasio da su „neprihvatljive jednostrane i nekoordinirane akcije koje ugrožavaju stabilnost“.\n„Sva otvorena pitanja moraju se rešavati dijalogom započetim uz posredovanje EU“, poručio je Boreklj i naglaio da je Brisel u kotaktu sa Beogradom i Prištinom.\nNa akciju kosovske policije danas pre podne stanovnici u severnom delu Kosovske Mitrovice reagovali protestima, usledilo je niz incidenta i sukoba uz upotrebu suzavca i šok bombi, a ranjen je 36-godišnji Srećko Sofronijević.\nPremiejrka Ana Brnabić zatražila je angažovanje NATO, Kfora i međunarodne zajednice, a predsednik Srbije uputiio se u Rašku gde će se danas oko 15 časova sastati s prestavnicima Srba sa severa Kosova.\nIz kabineta premijera Kosova Aljbina Kurtija saopšteno je da je jutrošnja akcija sprovedena „u cilju borbe protiv krijumčarenja“ u Prištini, Peći i Kosovskoj Mitrovici.


Rogozin: Rusija ulazi u kosmičko takmičenje - Sputnjik Srbija\nRogozin: Rusija ulazi u kosmičko takmičenje\n12:43 22.03.2019 (osveženo 12:46 22.03.2019) Preuzmite kraći link\nU svetu počinje intenzivni rad na istraživanju dalekog svemira, rekao je generalni direktor „Roskosmosa“ Dmitrij Rogozin na sastanku sa poslanicima Državne dume Rusije.\n„Sada ulazimo u novu ravan takmičenja sa vodećim kosmičkim silama o budućim pilotskim programima, uključujući i u daleki kosmos“, rekao je Rogozin.\nRogozin objasnio šta je bio problem sa ruskom raketom\nŠef ruske državne korporacije za istraživanje kosmosa je dodao da je sinoć razgovarao sa predsednikom Ruske akademije nauka Aleksandrom Sergejevom o merama koje Rusija treba da donese radi istraživanja Meseca.\nRogozin je pozvao poslanike da dođu na kosmodrom Bajkonur kako bi pratili jedno od narednih lansiranja brodova.\nPotpredsednik Državne dume Rusije Sergej Neverov je naveo da će se poslanici obavezno prihvatiti poziv.\nEkspedicija planirana za 2033. godinu će sa tim prevoznim sredstvima pokušati da obiđe udaljene lokacije na Mesecu i da testira robotizovane komplekse, kako bi do 2035. godine počela izgradnje baze na Mesecu.


Braničevske veze sa Karaš - Severinom - Društvo - Dnevni list Danas\nPočetna » Društvo » Braničevske veze sa Karaš – Severinom\nBraničevske veze sa Karaš – Severinom\nPredstavnici Regionalne privredne komore Požarevac završili su višednevnu posetu Rumuniji, u okviru projekta „Otvorena vrata za tržište Evropske unije“ (HCCP), koji ima za cilj podizanje konkurentnosti malih i srednjih preduzeća. Posetu je organizovao prekogranični partner u projektu, Komora za trgovinu industriju i poljoprivredu Karaš – Severin. Tom prilikom predstavnici sedam preduzeća iz Braničevskog i Ponunavskog okruga obišli su rumunske firme „Monte Banato“ i „Kavarantana“, koje već duži niz godina u svojoj proizvodnji imaju uveden concept HCCP sistema.\n0Piše: D. Knežević 09. jula 2009. 22.03\nCilj ovog projekta je da se kroz saradnju kompanija i preduzetnika sa područja privrednih komora u Rešici i u Požarevcu stvore uslovi za povećano učešće regionalnih kompanija na tržištu Evropske unije. Projekat finansira Evropska Unija, sa 84.720 evra, a njegovom realizacijom upravljaju delegacija Evropske Komisije u Srbiji i Ministarstvo finansija, kao nacionalni koordinator susedskih programa. Radionicu za prvu grupu od 11 preduzeća koja se bave mlinsko-pekarskom proizvodnjom, vezanu za sistem bezbednosti prehrambene industrije, koju je vodio profesor dr Radomir Radovanović, sa Poljoprivrednog fakulteta u Zemunu, održana je 23. i 24. februara. Do kraja projekta, kroz ovu radionicu proći će najmanje 70 učesnika, od čega 40 malih i srednjih preduzeća koja se bave proizvodnjom hrane, po 10 preduzeća koja se bave uslugama trgovine, ugostiteljstva i hotelijerstva i 10 inspektora koji kontrolišu rad ovih preduzeća. Kao završnu aktivnost, na kraju projekta Regionalna privredna komora Požarevac ima obavezu organizovanja mini sajma prehrambenih proizvoda u Požarevcu, na kojem će predstavnici rumunskih preduzeća učestvovati kao gosti i kao članovi žirija za ocenu kvaliteta pripremljenih specijaliteta.\nZbog korone ni zlato više ne sija (VIDEO)\nFirme koje nisu imale pad prihoda od države dobile 110 miliona evra mesečno


Matrix počinje ispočetka\nMetro-portal.hr Ponedjeljak, 16.07.2018. 10:41:22\nScenarist je objavio da nije riječ o "rebootu" ili "remakeu" serije filmova, već da franšiza počinje ispočetka\nIdemo ispočetka? (Arhiva)\nWarner Bros je još prije godinu dana objavio da radi na mogućem četvrtom nastavku Matrixa sa scenaristom Zakom Pennom. Ta informacija naišla je na negodovanje fanova, sve dok scenarist nije objavio da nije riječ o "rebootu" ili "remakeu" serije filmova, već da franšiza počinje ispočetka.\n"Kada su ljudi saznali da ponovo radim Matrix pomislili su da će to biti "reboot" ili "remake". Moj odgovor je bio: "Zašto? Nisam toliko lud". Matrix je jedan od mojih najdražih filmova i kada ga ponovo izdamo ljudi će ge željeti pogledati", rekao je Penn, prenose američki mediji.\nBoeing je razvio funkcionalno lasersko oružje


“KUPUJMO DOMAĆE” jer tako čuvamo svoju privredu i radna mjesta – Novosti Plus\n2 Aprila, 2020 3 Aprila, 2020 Dragana Morača\t0 Comments\nPrivredna komora Republike Srpske, uz podršku banjalučkih preduzeća Metromedia i Nova oprema, pokrenula je kampanju „Kupujmo domaće!“.\nCilj kampanje, koju Komora realizuje u okviru projekta promocije domaće proizvodnje „Naše je bolje“, jeste da dodatno utičemo na svijest potrošača o značaju kupovine domaćih proizvoda, jer kupovinom proizvoda iz Srpske jačamo naša privredna društva, zadržavamo postojeća i otvaramo nova radna mjesta, izdvajamo više novca za penzije, bolnice, škole, što je u vrijeme širenja virusa korona i njenog uticaja na privredu od izuzetne važnosti.\nPrivredna komora Republike Srpske poziva sve potrošače da prilikom kupovine obrate pažnju na ono šta kupuju i daju prednost domaćim proizvodima. Takođe, Komora se još jednom zahvaljuje Metromediji i Novoj opremi što su prepoznali važnost ove akcije i dali punu podršku njenoj realizaciji.\n← Anonimni donatar dao po 500 maraka za dvije višečlane porodice u Višegradu\nUPIS DJECE U PRVI RAZRED – ČIM SE STEKNU USLOVI →\n15 Marta, 2021 Kristina Prole\t0


DRAGAN STANOJEVIĆ: U ukrajinskom parlamentu lobira se za srpske interese - Opcija\nDRAGAN STANOJEVIĆ: U ukrajinskom parlamentu lobira se za srpske interese\n02-07-2020 Pocetna, Svijet, Vijesti\nDragan Stanojević, predsednik pokreta ROD (Rodoljubi otadžbine i dijaspore), otkrio je za Glas javnosti da je formirana međuparlamentarna grupa od šest članova koji će dobiti mogućnost da u ukrajinskom parlamentu lobiraju za interese Srbije i srpske zajednice u Ukrajini. Interesantno je da dvojicu od šest članova međuparlamentarne grupe čine i dva poslanika iz vladajuće stranke Zelenskog.\nKljučnu ulogu odigrao je Oleg Vološin, poslanik u ukrajinskom parlamentu i član najveće opozicione stranke ’Opoziciona platforma – za život’ koju predvodi Viktor Medveščuk, ukrajinski biznismen i kum ruskog predsednika Vladimira Putina. Prema istraživanjima, Medveščuk je najozbiljniji kandidat za budućeg predsednika Ukrajine, a u toj podeli karata, Oleg Vološin viđen je za ministra inostranih poslova.\nDragan Stanojević, koji već 25 godina živi i radi u Ukrajini, ispričao je kako je 2008. godine osnovao udruženje Ujedinjena dijaspora Evroazije koja je pokrivala ne samo Ukrajinu, već i Belorusiju, Estoniju, Moldaviju i druge zemlje sa tih prostora u cilju borbe za srpske interese.\nSedam godina kasnije, nakon dvanaestomesečne mukotrpne borbe, udruženje je na sudu uspelo da odori odluku o zabrani, a krajnja odluka biće doneta 21. jula na višoj sudskoj instanci.\nKompletan razgovor sa Draganom Stanojevićem možete pogledati u videu:


Niška televizija » Sindikati zaposlenih u komunalnom sektoru najavljuju radikalizaciju aktivnosti (VIDEO)\nObjavljeno 15.12.2014. 15:32\nPredsednici Samostalnog i Ujedninjenih granskih sindikata Nezavisnost zaposlenih u javnim komunalno-stambenim delatnostima Srbije, upoznali su niško članstvo sa svojim aktivnostima. Oni su nedavno zatražili od Vlade da zaposleni u tom sektoru budu izuzeti od odluke o smanjenju zarada, obzirom da se ne finansiraju iz budžeta.\nPredsednik sindikata zaposlenih u komunalno-stambenoj delatnsoti Srbije Milan Grujić upozorava da je nepravedno da se mere štednje u javnom sektoru primenjuju i na zaposlene u komunalnoj delatnosti, jer novac zarađuju prodajom proizvoda i pružanjem usluga a ne novcem iz budžeta. Smanjenje zarada, kako ističe,ugroziće ionako težak materijalni i socijalni položaj 70.000 zaposlnih u tom sektoru.\nSindikati su podneli i inicijativu za ocenu ustavnosti propisa kojim se umanjuju zarade u javno-komunalnim preduzećima. Oni tvrde da se naplata nenaplaćenih poreza i doprinosa može povećati smanjenjem budžetskih izdataka za političke stranke, smanjenjem broja nepotrebnih agencija i plata direktora agencija i javnih preduzeća. Iako najavljuju radikalizaciju aktivnosti, ukoliko država ne odgovori na njihove zahteve, tvrde da ipak neće obustavljati rad, jer će utom slučaju, štetu imati korisnici njihovih usluga.\nPublikovani rezultati istraživanja Ženskog istraživačkog centra za edulkaciju i komunikaciju (VIDEO)


Objavljeno\t 30 novembar 2017\nSimpozijum je bio izuzetno posećen od strane kako kardiologa iz Srbije tako i interventnih kardiologa iz Republike Srpske i Crne Gore. Time bi se posle decenije i po vremena na Klinici za kardiologiju konačno nastavio prekinuti niz organizacije stručnih skupova ovakvog ranga.\nGodinama učeći od doajena naše interventne kardiologije, koji redovno organizuju stručne skupove najvišeg evropskog i svetskog ranga i u razgovorima sa njima, poželeli smo da damo skromnu osobenost našem događaju. Većina se složila da ulaganje u sutra realna potreba i uvek najbolji izbor.\nOtuda je rođena ideja da se i sam Simpozijum posveti budućnosti naše interventne kardiologije i da mu se da i zvanični naziv „Simpozijum mladih interventnih kardiologa Srbije“, odnosno „MEET THE FUTURE of Serbian interventional cardiology“.\nSuočeni sa problemom strukovnog prepoznavanja i pozicioniranja, kao i konstantnom potrebom za napretkom u ovoj oblasti, pokušali smo da na jednom mestu damo šansu budućnosti interventne kardiologije regiona da iskaže sav svoj raskošni potencijal i prikaže sopstvene rezultate.\nŽelja nam je da se ovaj prvi simozijum prepozna kao buduće mesto redovnog godišnjeg okupljanja našeg esnafa, koji bi na kraju svoje prethodne, pogledali u budućnost naredne, nadamo se još uspešnije godine.


Gradski štab za vanredne situacije usvojio naredbu o otvaranju tržnih centara – Studio B\nGradski štab za vanredne situacije usvojio naredbu o otvaranju tržnih centara\nGradski štab za vanredne situacije usvojio naredbu o otvaranju tržnih centara Beoinfo\nObjavljeno: 11.04.2021. 18:21 Izmenjeno: 11.04.2021. 18:22\nGradski štab za vanredne situacije Grada Beograda, nakon održane sednice, doneo je naredbu da počev od 12. aprila, u radnom vremenu svakog dana od 6 do 22 časa, mogu raditi zatvoreni ili otvoreni trgovinski centri i slični objekti u kojima se obavlja delatnost u oblasti trgovine na malo.\nNaredba isključuje ugostiteljske objekte u zatvorenom prostoru, a koji se nalaze u sklopu pomenutih objekata i u kojima se vrši usluživanje hrane i pića sedećih gostiju. U potonjim objektima dozvoljena je samo šalterska prodaja. Upravljač objekta dužan je da obezbedi da se ispred šaltera za prodaju hrane i pića ne okuplja veći broj lica, da između lica koja čekaju na kupovinu hrane i pića postoji razmak od najmanje dva metra u svim pravcima, kao i da su vidno obeleženi linija kretanja do i od šaltera.\nNa ulazu mora vidno biti istaknuta korisna površina celog objekta, odnosno prostora i broj lica koja mogu biti prisutna i obaveza posetilaca da nose zaštitne maske, ukoliko objekat ima više ulaza i izlaza, moraju se odrediti i vidljivo obeležiti koji su ulazna, a koji izlazna vrata. U objektu moraju biti određene i vidljivo obeležene linije kretanja na taj način da se onemogući boravak ili okupljanje većeg broja lica na jednom mestu, kao i bezbedni pravci kretanja od ulaza do izlaza. Na ulazu u objekat moraju se koristiti dezobarijere, fizička distanca između korisnika mora da bude najmanje dva metra, zaposleni moraju nositi zaštitnu masku tokom rada, a naročito tokom kontakta sa korisnicima, zajedničke prostorije i predmeti koje koriste korisnici (toaleti, rukohvati na stepenicama, liftovi i slično) moraju se na svakih sat vremena dezinfikovati rastvorom na bazi 70 odsto alkohola. Mora biti određeno lice koje je odgovorno za poštovanje mera nošenja lične zaštitne maske (korona redar), a ukoliko objekat ima više ulaza i izlaza, ima više spratova i površine je veće od 500 kvadratnih metara korisne površine, upravljač centra je dužan da odredi više lica za korona redare, tako da se na svakom ulazu, tj. izlazu i na svakih 250 kvadratnih metara nalazi po jedan korona redar. On mora nositi vidljivu oznaku da je korona redar i dužan je da upozori korisnike na obavezu nošenja maske prilikom ulaska u objekat i prilikom kretanja u objektu sve vreme boravka. Ukoliko korona redar primeti da neko lice ne nosi masku bez odlaganja će obavestiti to lice da napusti objekat sa upozorenjem da takvo ponašanje predstavlja prekršaj, a ukoliko to lice odbije da napusti objekat, bez odlaganja će o tome obavestiti nadležne inspekcijske službe.\nSve ove naredbe odnose se i na pravno lice i preduzetnika koji prodaje robu, odnosno pruža usluge u objektu. Tokom navedenog radnog vremena u svim objektima u kojima je dozvoljen rad, pravno lice ili preduzetnik mora obezbediti da rastojanje između svih prisutnih lica bude takvo da na svakih devet kvadratnih metara može boraviti samo jedno lice, osim za teretane, spa i fitnes centre gde ova distanca mora biti šesnaest kvadratnih metara.\nKako je jutros najavio zamenik gradonačelnika Goran Vesić, to praktično znači da će posle nekoliko nedelja tržni centri ponovo početi da rade, ali naravno, uz poštovanje svih epidemioloških mera. To podrazumeva nošenje maski, kontrolisanje koliko ljudi može biti u svakoj radnji i upozorenja o bezbednosti od strane obezbeđenja u tržnim centrima. Za sada neće biti otvoreni ugostiteljski objekti u tržnim centrima, izuzev ako imaju bašte koje jesu u tržnom centru a suštinski se nalaze na ulici, van tržnog centra.\n– Tržni centri radiće do 22 sata, upravo zbog toga da preveliki broj ljudi ne bi bio na jednom mestu i kako bi posetioci mogli da se rasporede tokom čitavog dana i obave kupovinu koja im je neophodna – kazao je Vesić i pozvao sve građane Beograda da u tržnim centrima poštuju epidemiološke mere. – Ako se budemo pridržavali svih mera i nastavimo sa vakcinacijom, u zavisnosti od epidemiološke situacije doći ćemo u situaciju da se otvore i zatvoreni delovi ugostiteljskih objekata. To je nešto na čemu je Grad Beograd insistirao, jer mi smatramo da je uvek neophodno naći meru između rada privrede i zaštite javnog zdravlja. Zahvaljujući sjajnoj vakcinaciji u Beograda već pet dana imamo manje od hiljadu zaraženih dnevno, čime pokazujemo da brže možemo da se vratimo normalnom životu – rekao je Vesić.


Naslovnica NAJNOVIJE Nacija Višegrad: Bijela traka postavljena na riječ “GENOCID”\nVišegrad: Bijela traka postavljena na riječ “GENOCID”\nBiH – Nepoznati izvršitelj je tokom vikenda bijelom izolir trakom prekrio riječ “genocid” na spomen-obilježju žrtvama genocida na mezarju Stražište u Višegradu, potvrđeno je agenciji Anadolija (AA) u Udruženje “Ćuprija”.\n“Nećemo nasjedati na ovakve provokacije. Ostajemo pri svojim stavovima da spomen-obilježje nećemo ukloniti, kao ni riječ “genocid” koja je sporna Republici Srpskoj”, kazali su za AA u Udruženju “Ćuprija”.\nUrbanističko-građevinska inspektorica Općine Višegrad Ljiljana Ćiković donijela je odluku, kojim se nalaže uklanjanje spomen-obilježja žrtvama genocida zbog nepostojanja potrebnih dozvola. Medžlis Islamske zajednice Višegrad i Udruženje “Ćuprija” su prošle sedmice organima Republike Srpske uputili žalbu na odluku da se ukloni spomenik.\nVlasti Višegrada su u više navrata isticale da je na spomeniku sporna isključivo riječ “genocid”.


Vesti Autor:N1 Beograd05. avg. 202109:52 > 09:5645 komentara\nPisac Marko Vidojković rekao je gostujući u Novom danu N1 da je istina vrlo jasna i da je siguran da Nebojša Stefanović ne bi smeo da pisne da nije dobio zeleno svetlo od FBI. "Rekli su mu 'Nešice, sad proradi'. Ne mogu da posmatram Stefanovića kao agenta već kao nekog ko sluša strane službe i voljan je da sarađuje. On je ostao jak, u institucijama, počeo da se kači sa tabloidima bliskim vladi, a on je u vladi. Aleksandar Vučić je uhvaćen u laži", rekao je on.\nVidojković kaže da ne može da sakrije zadovoljstvo, podsećajući da kada je Stefanović odveden u SAD na satanak sa FBI i DEA, kada se vratio Dijana Hrkalović je ispraćena iz MUP-a.\n05. avg. 2021 102\n„FBI je i tada znao šta se ovde dešava. Država je imala svoj narko kartel koji se ogleda u Jovanjici, bliskosti sa kavačkim klanom. Vidite montažu Marinike Tepić sa Veljkom Belivukom, to je znak da se ozbiljno ljulja, ako neko vidi da je sam vrh režima počeo da se gubi on je odmah podoban da postane saradnik FBI. Stefanović vadi iz fascikle šta ima, siguran sam da ćemo sve da saznamo. Naše institucije su zatvorene, mi to možemo da uradimo samo u saradnji sa stranim službama, jednostavno treba mala pomoć sa strane kada se temeljno ruši sistem i gradi antisistem mafijaških temelja. Veseli meseci su pred nama, neveseli pred režimom“, ocenjuje Marko Vidojković.\nNa Vučićevu izjavu da više neće biti „Oluje“, kaže da bi Srbi prvo trebalo da se vrate.\n„On je možda mislio na sever Kosova, mada je i to pitanje. Pitanje je i Republike Srpske, tamo se vodi opasna politika marginalizacije srpskog naroda, ujedinjena je na nenormalnim osnovama. Republika Srpska nije genocidna tvorevina, ona je tvorevina Dejtonskog sporazuma, ona je deo Bosne i Hercegovine, opasna zamena teza. Jako je opasno po srpski narod da kad je došao visoki predstavnik u BiH Kristijan Šmit da ceo srpski nacionalni korpus izražava jedinstvo oko neke gluposti, pa posle da dođu i kukaju Vučiću, mada on ima svoje megafone, kojima podgreva te priče o sprskom svetu. Ja se bojim da ne bude da se srpsko jedinstvo ne prelije u neke traktore. I NATO je garant Dejtonskog sporazuma, ne bih voleo da visoki predstavnik pozove NATO u pomoć“, kaže Vidojković.\nGovoreći o tužbi protiv Aleksandra Vučića i Aleksandra Vulina, Vidojković kaže da je neko iz Narodne stranke već bio podeo prijavu protiv njih zbog učešća u organizovanom kriminalu.\n„To je njihov najjeftiniji trik, očajnički potez, da podigneš prijavu protiv samog sebe i ako Dolovac odbije to i kaže vi ste čisti, niko drugi neće moći da je podigne. Potpisali smo i nekoliko sporazuma sa Amerinakcima, uz to i sporazum o izručenju, a međunarodni sporazumi imaju jaču snagu od domaćeg prava. Radije bih voleo da vidim suđenje Aleksandru Vučiću u Americi, kao što smo gledali Miloševića. Ja ovo sad maštam pod pretpostavkom da je državni vrh do daske umešan u organizovani kriminal“, kazao je Vidojković.\nKomentarišući dijalog vlasti i opozicije, kaže da je za to da kada se pregovara sa Aleksandrom Vučićem da se pregovara pred stranim svedocima.\n„Sastanak na kome sedimo sa Vučićem bez stranog svedoka može u svašta da se pretvori, a sastanak na kome imamo strane posrednike kud i kamo pruža nadu da će se doći do nekog rešenja, neko će im doneti neki papir, oni će potpisati i izborni uslovi će biti bolji. Ja sam za to da se cela demokratska opozicija ujedini u borbi, ne verujem da je to realno, ali tako je bilo sa DOS-om i to bez SPO koji je bio najjača stranka. Milošević je svima izašao na uši“, smatra Vidojković i dodaje da imamo veću nepogodu od bombardovanja, a to je, kako kaže, pandemije koronavirusa.\n„Koristili su pandemiju da bi se održali na vlasti, izazivali su se namerno novi talasi, kad taman malo ‘legne’ broj zarazenih, onda otvore ski centre. Narod ne mogu da krivim“, kaže Vidojković koji piše o zlatiborskom soju – porodici koja mora da ide na zimovanje, iako svi kijaju i imaju apoteku na 30 kilometara i dodaje da kako se pojavljivala neka osobenost on ju je beležio i pisao priče.\nAleksandar VučićMarko VidojkovićNebojša StefanovićVeljko Belivuk


Čubrilović: Poražavajuće da još niko nije odgovarao za napad u Tuzlanskoj koloni - Glas Zvornika\nBANJALUKA – Predsjednik Narodne skupštine Republike Srpske Nedeljko Čubrilović smatra poražavajućim da ni 30 godina nakon likvidacije vojnika ЈNA u “Tuzlanskoj koloni” niko od pripadnika bošnjačkog političkog i vojnog vrha nije odgovorao za planirani, organizovani i mučki napad, iako je bio postignut dogovor o mirnom povlačenju kolone ЈNA iz kasarne u Tuzli.\nČubrilović je naglasio da i zločin u Tuzli, kao i mnogi drugi zločini počinjeni nad pripadnicima srpskog naroda u proteklom ratu u BiH, nedvosmisleno potvrđuje da je pravosuđe BiH instrument bošnjačke politike, jer uprkos brojnim materijalnim dokazima, izjavama i svjedočenjima preživjelih, u protekle tri decenije nije izvelo pred lice pravde odgovorne za brojne počinjene zločine.\n– Ovakva politika i nemoralno postupanje pravosuđa BiH mora se promijeniti ako želimo graditi međunacionalno povjerenje i jačati vladavinu zakona i prava – istakao je Čubrilović.\nČubrilović je naglasio da institucije Republike Srpske moraju svim demokratskim sredstvima da se bore za istinu i pravdu da se ovakvi zločini nikada nikome više ne bi ponovili, saopšteno je iz Narodne skupštine.\nPrema njegovim riječima, ubistvo i ranjavanje nedužnih mladih vojnika, koji su se mirno povlačili iz grada, zločin je bez kazne i bolna rana porodica ubijenih.\nMuslimanske jedinice u Tuzli napale su 15. maja 1992. godine kolonu ЈNA i, prema zvaničnim podacima, ubile najmanje 54 vojnika, a ranile 44, prekršivši dogovor prema kojem je kolona, koja je kao i ostale jedinice ЈNA napuštala BiH, trebalo da mirno ode iz grada.


U Budimešti je juče održan Vivičita polumaraton na kome je učestvovalo nekoliko hiljada takmičara, među kojima su i uspešne nastupe imale takmičarke AK Apatin, Aleksandra Burkanović, Danijela Dragojević, Jelena Rašković (lični rekord), Branka Veličković (lični rekord) i Ana Nađheđeši.\nU Bečeju je u organizaciji AK Bečej održana trka na 10 kilometara “Trčimo za Tisu” u kojoj su uspešne nastupe imali Milan Kovačić (lični rekord), Živa Vijoglavin (lični rekord), Alisa i Goran Bajić i Branislava Đuričin.\nTokom protekle dve nedelje članovi AK Apatin nastupali su i ostvarili dobre rezultate Aleksandra Burkanović slavila je u trci na 5 kilometara u okviru Jagodinskog maratona, Predrag Knežević uz lični rekord i Zoran Radičanin osvojili su treće odnosno četvrto mesto na polumaratonu u Kovačici.\nNa polumaratonu u Osijeku koji je održan prošle nedelje uspešne nastupe su imali Miroslav Pešić koji je osvojio prvo mesto u starosnoj kategoriji i šesto mesto u ukupnom plasmanu, Milan Kovačić i Rajmond Halai, dok je u trci na 5 kilometara Anastazija Halai osvojila šesto mesto.\nNa Novosadskom polumaratonu najuspešniji su bili Đuro Borbelj koji je osvojio prvo mesto u trci na 10 kilometara, u istoj trci drugo mesto je osvojila Aleksandra Burkanović, uspešan nastup u polumaratonskoj trci imao je Dejan Pešić. Istog dana na maratonu u Roterdamu nastupio i uspešno završio trku na 42 kilometra i 195b metara Nebojša Ćulumović.\nTagovi: AK Apatin Đuro Borbelj Milica Zanze Miloš Dreković Lena Rajić Aleksandra Burkanović Goran Čegar atletika Apatin


U Ugljeviku moguća izgradnja velike hladnjače / Agrobiz.hr\nOpćina podržava malinare\nU Ugljeviku moguća izgradnja velike hladnjače\nAgrovijesti Piše: ekapija 08. siječnja 2017. u 07:30\nAgencija za razvoj malih i srednjih poduzeća općine Ugljevik u protekloj godini razvijala je agrobiznis koji će biti prioritet u radu i ove godine, rekao je direktor ove agencije Milorad Јovičić\n- U toku su razgovori sa vlasnikom regionalne mljekare Dule Duškom Cvijetinovićem o proširenju djelatnosti ove firme za preradu voća, a koji bi izgradili veliku hladnjaču kapaciteta 600 do 1.000 tona voća i povrća u Ugljeviku - rekao je Јovičić. On ističe da bi na taj način animirali poljoprivrednike, s naglaskom za uzgoj maline koja je unosna grana voćarstva, javio je RTRS.\n- Vlasnicima zemljišta bi bio prezentiran uzgoj maline kao unosan posao, a kroz razne programe nabavili bi povoljno sadni materijal uz garantirain otkup - rekao je Јovičić.\nU protekloj godini sedam poljoprivrednih proizvođača iz Ugljevika, posredstvom Agencije za razvoj malih i srednjih poduzeća općine Ugljevik, dobilo je plastenike u okviru projekta UNDP-a "Unapređenje poljoprivredne proizvodnje u zaštićenom prostoru".\n"Plastenička proizvodnja se na terenu pokazala kao dobra, a svaki plastenik zapošljava dva poljoprivredna radnika. Drugi dio ovog projekta odnosi se na obuku poljoprivrednika kako da tokom cijele godine koriste plastenike", rekao je Јovičić.\nOsim toga, Agencija je prošle godine zajedno sa firmom "Agron" iz Živinica posredovala u potpisivanju 30 ugovora za proizvodnju i otkup krastavaca karnišona.\nKljučne riječi: BiHinvesticijemalinehladnjača


Albanska mafija zaradila milione na krijumčarenju migranata - 25.09.2015, Sputnik Srbija\nOrganizovane kriminalne grupe Albanaca i iračkih Kurda se bore oko tržišta migranata, koje je postalo isplativije od krijumčarenja droge i oružja, piše... 25.09.2015, Sputnik Srbija\n17:39 25.09.2015 (Osveženo: 16:19 05.10.2015)\n© AP Photo / VISAR KRYEZIUAlbanac\nAlbanske bande, koje krijumčare sunarodnike i stanovnike Kosova, dobile su na snazi u poslednjih četiri-pet godina, zbog čega su porasle tenzije, ocenjuju sagovornici francuskog lista.\n„Englezi, za koje su oni prave crne ovce, strahuju od širenja ove dijaspore u kojoj profesionalni kriminalci iz hotelskih soba vuku konce i šire kriminalne aktivnosti na obijanje stanova i krađu vozila“, kaže sagovornik lista.\nKriminalne grupe iračkih Kurda prebacuju novac preko „Vestern juniona“ u zapadnu Aziju ili ulažu u nekretnine i noćne lokale u Londonu, a Albanci paradiraju u ogromnim automobilima, navodi list. „I ovde jedan deo (plena) odlazi za Albaniju, ali je teško da se (tome) stane na put zbog loše pravne saradnje između Pariza i Tirane“, kaže sagovornik Figaroa. List konstatuje da novac, kao u Srednjem veku, prelazi iz ruke u ruku do Albanije.\nProtiv krijumčara iz Albanije policija koristi iste metode kao protiv trgovaca drogom — sofisticirane načine praćenja i prisluškivanja. Francuska policija je u prvoj polovini 2015. godine zaplenila 4,5 miliona evra u vilama, na bankarskim računima i osiguranju u koje su krijumčari prebacili novac. O razmerama ove trgovine govori i podatak da je granična policija ove zemlje od januara raskrinkala 191 filijalu, što je za 17 odsto više nego u 2014. godini. Podignute su optužnice protiv 1.350 organizatora, krijumčara i njihovih pomagača, ali to nije zaustavilo nove kriminalne grupe.\nFrank Dersen, gradonačelnih mesta u blizini Dankerka, kaže da su mu „više puta pretile osobe tako što su mi pokazivale oružje za pojasom ispod mantila… Danju i noću ih gledam kako odlaze i dolaze u punoj brzini u velikim engleskim automobilima. Pred mojim očima otvaraju gepek iz koga izlazi jedan ili dva migranta“.\n„Biznis“ sa migrantima je postao najunosniji od svih kriminalnih aktivnosti, konstatuje Figaro. U Kaleu, na severu Francuske, gde se nalazi kamp sa izbeglicama, dva organizatora i jedan krijumčar koji su uhapšeni prošlog juna, za nekoliko nedelja skupili oko 350.000 evra krijumčareći Albance, Irance i Iračane koje su smestili u okolne hotele pre nego što su ih prebacili u kombiju za Veliku Britaniju uz pomoć britanskih saučesnika. Granična policija je pre toga uhapsila albansku kriminalnu grupu koja je prevozila migrante u kamionima. „Plaćali su između 6.000 i 7.000 evra po osobi“, objasnio je francuski policajac. Ova grupa je sa Balkana do Francuske prebacila oko 300 osoba u kamionima, što je krijumčarima donelo zaradu od 2 miliona evra, svakom po 400.000.\nKriminalne grupe su prilagodile operativne metode tako da izmaknu policijskoj kontroli, manje su i efikasnije. Podelile su teritorije, kontrolišu parkinge i auto-puteve, a između njih neretko dolazi i do oružanih obračuna, piše francuski list.


Prepucavanja /Crnadak ima poruku za Dodika: Ovo je poraz tvoje politike / Radio Sarajevo\nFoto: Nezavisne novine/Igor Crnadak\nPrepucavanja / Crnadak ima poruku za Dodika: Ovo je poraz tvoje politike\n12. 05. 2022. u 21:14:00 Radiosarajevo.ba\nNakon vrlo prijateljskog i toplog dočeka Christiana Schmidta kod Aleksandra Vučića i patrijarha Srpske Pravoslavne Crkve, njegovo jučerašnje obraćanje pred Vijećem sigurnosti UN-a je konačan debakl Dodikove politike.\nTpo je poručio Igor Crnadak, nekadašnji ministar vanjskih poslova Bosne i Hercegovine.\n“Nema dileme da je to poraz Dodikove politike i aktivnosti. Ipak, kao BiH smo svi zajedno doživjeli lakrdiju i bili predmet ismijavanja. Ovo je još jedan šamar međunarodnom ugledu Bosne i Hercegovine”, dodao je potpredsjednika PDP-a.\nO činjenici da sjednici na kraju, ipak, nije bio prisustvovao predsjedavajući Vijeća ministara Zoran Tegeltija, usprkos tome što je otputovao u New York, Crnadak navodi da to toga nije trebalo doći, jer je BiH trebala obavijestiti Vijeće sigurnosti UN-a da nemaju usaglašen stav po pitanjima izvještaja, te da se niko ispred države neće obratiti.\n“Na ovakav potez se nije išlo, jer je Dodik bio ubijeđen da može izvesti akrobaciju i to mu se vratilo kao bumerang. Na kraju je i RS, ali i cijela BiH doživjela šamar, sve za unutrašnje potrebe”, mišljenje je Crnatka, piše N1.\nImao je i posebno objašnjenje za razloge Dodikovog diplomatskog poraza.\n“Oni se jednostavno takvim stvarima nisu bavili. S obzirom na to da u diplomatiji nema milionskih tendera, nema muljanja na koja su navikli i zgrtanja velikih novaca u privatne džepove, onda su oni taj čitav sektor jednostavno prepustili dominantno Bošnjacima i SDA. Zato gledamo kako Džaferović, Turković i Alkalaj rade sve što im je volja, a nakon toga SNSD jauče”, rekao je bivši ministar vanjskih poslova BiH.\nTagovi: Igor Crnadak Milorad Dodik Christian Schmidt


Prevod istraživanja - Audio verzija\nBudući da se nauka kao pojam definiše vrlo jednostavno i to kao skup svih postojećih znanja do kojih su došli brojni naučnici na osnovu svojih istraživanja, bez obzira da li su u pitanju istraživanja u opštem smislu reči ili, pak ona koja se odnose na specifične grane nauke, sasvim je jasno da je osnov svake nauke postojanje određenih zakonitosti. A da bismo mi mogli da saznamo koje su to zakonitosti, to jest koja su pravila javljanja određenih pojava u prirodi, odnosno društvu, neophodno je da osobe koje se bave naukom, odnosno naučnici posvete godine i godine svog rada istraživanjima o nekoj temi.\nUobičajeni postupak za navođenje, a zatim i prihvatanje određenih zakonitosti do kojih dođe jedan naučnik ili grupa njih tokom svog rada, jeste da se najpre izvrše podrobna istraživanja na osnovu kojih se utvrđuje određena zakonitost, a zatim tim naučnik, odnosno onaj koji je bio zadužen za sprovođenje tog istraživanja objavi naučni rad o toj temi. Zapravo, naučni rad bi trebalo da sadrži precizno određenu temu koju je određeni naučnik izučavao, te da u njemu plasira sve ideje i rezultate do kojih je došao tokom istraživanja. Da bi se jedan naučni rad smatrao uspešnim neophodno je, uz kvalitetan prikaz teme, te pravilan odabir naučnog časopisa u kome će biti objavljen, da njegov autor omogući drugim kolegama, odnosno svima koji su zainteresovani za to, da ponove, odnosno provere sve ideje i rezultate koji su izneti u tom radu.\nNakon svega navedenog, sasvim je jasno da je srž svakog naučnog rada istraživanje, jer upravo kroz ovaj proces naučnik dolazi do saznanja koja iznosi u naučnom radu. Osnovna svrha istraživanja jeste da se adekvatno ispita određena oblast života, te da se na osnovu različitih naučnih metoda utvrdi najbolji mogući odgovor na pitanje koje je postavljeno u osnovnoj temi budućeg naučnog rada. Zato su naučni rad i istraživanje apsolutno nerazdvojni.\nKada naučnik objavi naučni rad, on svakako sadrži i israživanja koja su sprovođena tokom procesa posmatranja i utvrđivanja zakonitosti. Tako da je to ujedno jedan od najvažnijih delova svakog naučnog rada. Stim što u pojedinim slučajevima, istraživanje i njegovi rezultati se jednostavno objavljuju kao dodatak naučnom radu.\nBilo kako bilo, kada se jedno naučno delo objavljuje u naučnom časopisu, to se najčešće radi na nekom stranom jeziku, budući da čak i naši naučnici neretko za objavljivanje svojih naučnih radova biraju upravo strane naučne časopise, jer su duboko svesni da će na taj način pre dopreti do ciljane publike, odnosno upravo do onih ljudi kojima su informacije iznete u tom naučnom radu izuzetno bitne.\nU tim slučajevima je svakako najbolje predati prevod naučnog rada na određeni jezik. A bez obzira da li ćete moći da objavite i istraživanja kao dodatak naučnom radu ili ne, svakako je uvek savet da obezbedite i prevod istraživanja, makar samo na engleski jezik, budući da je to najčešće korišćen strani jezik na svetu. Naravno, u zavisnosti od toga za koji naučni časopisi ste se opredelili da mu poverite objavu Vašeg naučnog rada zavisiće i jezik za koji je potrebno uraditi prevod istraživanja, odnosno prevod čitavog naučnog rada.\nA ako zaista želite da prevod istraživanja bude adekvatno urađen, te da ne dovedete sebe u neprijatnu situaciju koju može da Vam izazove nestručno urađen prevod ovako važnog sadržaja u koji ste uložili dosta vremena, truda i znanja svakako je najbolje da taj posao prepustite Prevodilačkom centru Akademije Oxford.\nPored toga što su u u potpunosti kvalifikovani za ovaj posao, te imaju zavidan nivo iskustva u prevođenju ovakve vrste sadržaja, ali i naučnih radova sa srpskog na mnoge strane jezike, oni će za Vas uraditi i prevod istraživanja sa bilo kog stranog jezika na srpski. Zato sa sigurnošću možemo reći da ćete upravo kod nas pronaći onaj jezik za koji Vam je potreban prevod istraživanja, bez obzira u kom smeru da želite da bute to prevođenje.\nA uz izuzetnu profesionalnost, zavidan nivo kvaliteta samog prevoda, te neverovatno pristupačnih cena, u prilici smo da Vam ponudimo i rokove izrade, koji važe za prilično kratke. Zato Vas pozivamo da nam što pre dostavite materijal koji želite da prevedemo, kako bismo Vam pružili priliku da se uverite u sve navedene tvrdnje.\nU slučaju da i pored takvih rokova, Vi imate potrebu za hitnim prevodom, to jest da prevod istraživanja bude završen u kraćem roku od onoga koji smo Vam ponudili prilikom dogovora oko prevoda, budite potpuno slobodni da to i navedete. Mi ćemo, naravno pokušati maksimalno da ispunimo Vaše zahteve, kako bismo uradili prevod istraživanja u dogovorenom roku, ali nam je za to primarno neophodna Vaša saradnja i to u smislu da nam što pre dostavite materijal koji želite da prevedemo, te da nam već prilikom predaje materijala, odnosno dogovora ova prevođenja naglasite da Vam je prevod istraživanja potreban u kraćem roku, te da precizno navedete koji rok je u pitanju. Cena ovakvog tipa prevoda se svakako razlikuje od regularne, a prvenstveno zavisi od zadatog roka, odnosno količine materijala koju očekujete da prevedemo u tom periodu.\nŠto se dostave materijala na prevod tiče, imate nekoliko mogućnosti za njegovo slanje i to : lično (u bilo kojoj od preko 20 poslovnica Akademije Oxford u Srbiji), preporučenom pošiljkom (preko "Pošta Srbije"), kuriskom službom i u elektronskom formatu, skenirano, odnosno putem meil adrese.\nTakođe, i mi Vama završen prevod istraživanja možemo dostaviti na skoro sve načine koje smo naveli, odnosno možemo Vam ga poslati kurirskom službom ili u elektronskom formatu, to jest možete ga preuzeti lično i to u našoj poslovnici koja Vam je najbliža. Moramo da naglasimo da usluga slanja prevedenog teksta kurirskom službom nije uračunata u cenu prevoda, te se iz tog razloga naplaćuje dodatno.\nZvaničan prevodilački standard, koga se pridržavamo i mi podrazumeva da jedna strana prevoda predstavlja tekstualni sadržaj od ukupno 1 800 slovnih mesta, sa uračunatim razmacima. Prevodioci koji se nalaze u našem timu su specijalizovani, pored ostalog i za prevod istraživanja sa, ali i na preko 35 svetskih jezika, a tu su, oism: nemačkog, engleskog, francuskog, ruskog i španskog, još i estonski, ukrajinski, holandski, kineski, japanski, švedski, norveški, hrvatski, bosanski, finski, ali i slovenački, češki, mađarski, slovački, te bugarski, rumunski i mnogi drugi jezici. To zapravo znači da praktično u bilo kom delu sveta da želite da objavite svoj naučni rad, odnosno istraživanja, budite sigurni da ćete moći to i da uradite, a zahvaljujući kvalitetu rada, pouzdanosti, te zavidnom nivou profesionalnosti, po čemu je dobro poznat Prevodilački centar Akademije Oxford.\nBudite potpuno slobodni da nam se obratite ukoliko imate bilo koje pitanje vezano za prevod istraživanja, kako bismo Vam razjasnili sve nedoumice vezane za ovu oblast prevođenja! Ne zaboravite, mi smo tu zbog Vas!\nIzračunajte okvirnu cenu prevoda istraživanja\nSpisak gradova u kojima prevodimo istraživanja\nIstraživanje prevod i overa


Aleksandra Vuković, 02/06/2020\nPolicijski službenici Uprave za organizovani i teški kriminalitet Ministarstva unutrašnjih poslova Republike Srpske, postupajući po zahtjevu Posebnog odjeljenja za suzbijanje korupcije, organizovanog i najtežih oblika privrednog kriminala Republičkog javnog tužilaštva sprovode određene istražne radnje u vezi s predmetom nabavke pokretne bolnice.\n“Vrši se izuzimanje određene dokumentacije iz više institucija i preduzeća, koja će biti dostavljena nadležnom tužilaštvu”, saopštili su iz MUP-a RS i dodali da više informacija u ovoj fazi istrage ne mogu iznositi u javnost.\nRepublički štab za vanredne situacije prošle sedmice dao je saglasnost Institutu za javno zdravstvo Republike Srpske da jednostrano raskine ugovor o nabavci mobilne bolnice s preduzećem “Balkan Global”, jer pokretna bolnica nije isporučena i stavljena u funkciju u dogovorenom roku.\nBranislav Zeljković, v.d. direktora Instituta za javno zdravstvo RS, rekao je tada da će Institut uputiti dopis dobavljaču o jednostranom raskidanju ugovora i pozivanju da se izvrši povrat avansno uplaćenog novca, odnosno 4.228.000 KM s PDV-om što je ukupna cijene bolnice.\nTags #istraga #mup rs #pokretna bolnica\nSarajevska filharmonija se vraća na scenu NPS\nIzraelske snage privele 20 Palestinaca\nJutarnji dnevnik [28.10.2020.]


Potvrđivanje Političke Partije – CIK\nPotvrđivanje Političke Partijeweb user2021-08-02T12:42:23+00:00\nProces Potvrđivanja Političkih Subjekata za Lokalne Izbore\nSvi politički subjekti, uključujući političke partije, građanske inicijative, koalicije i nezavisni kandidati treba da se prijave za potvrđvanje da bi se takmičili za Lokalne Izbore Kosova. Za potvrđivanje, politički subjekti treba da prate sledeće korake:\nPotvrđivanje političkih subjekata i kandidata za Lokalne Izbore počinje 17.06.2021. i završava se 16.08.2021.\nKorak 1 Preuzmite i popunite obrazac za potvrđivanje političkih subjekata\nU ovom dokumentu, politički subjekti će odrediti da li će se takmičiti za skupštine opština, predsednima opštine ili oboje. Istovremeno, subjekti koji se takmiče na lokalnim izborima treba da preciziraju šifre opština u kojima će se takmičiti.\nZahtev za potvrđivanje političkih subjekata\nZD – Shtojca 1_sr\nKorak 2 Preuzmite i popunite knjižicu za potpise\nPolitički subjekti koji žele da se takmiče za lokalne izbore moraju imati 100 važećih potpisa ako se takmiče u 1 opštini ili 1000 potpisa ako se takmiče u više od 10 opština. Potpisi moraju biti od strane registrovanih birača u opštini gde žele da se takmiče. Ovaj korak se ne primenjuje samo na političke subjekte koji su osvojili mesta na prethodnim izborima za Skupštine Opština ili za one koji su bili Predsednici Opština.\nKnjižica sa potpisima\nZD – Shtojca 2_sr\nKorak 3 Preuzmite i popunite formular saglasnosti za koaliciju\nOvaj obrazac popunjuju samo političke partije zainteresovane za takmičenje na lokalnim izbornim putem koalicije. Koalicije mogu biti formirane samo od strane političkih partija.\nObrazac za saglasnost koalicije\nZD – Shtojca 3_sr\nKorak 4 Preuzimte i popunite listu kandidata političkog subjekta\nOva lista treba da sadrži podatke o svim kandidatima za lokalne izbore. Lista ne može sadržavati više kandidata nego mesta u skupštini opštine za opštinu u kojoj se takmiči. U okviru liste treba primeniti rodnu kvotu od 30%, što znači da najmanje 30% kandidata mora pripadati jednom polu. Prilikom popunjavanja liste, svaki treći kandidat na spisku bi trebao pripadati manjinskom polu polu (u većini slučajeva nedovoljno zastupljeni pol su žene).\nLista kandidata mora biti popunjena za svaku opštinu u kojoj se takmiči politički subjekt. Koristeći isti obrazac liste, politički subjekti će popuniti listu za predsednika opštine i jedan za kandidate za skupštinu opštine. Svaka lista treba da ukaže na opštinu u kojoj se politički subjekat takmiči. Ove spiskovi moraju biti popunjeni elektronskim putem, a potom štampane i potpisane od strane ovlašćenog lica političkog subjekta. Pored potpisanih spiskova, politički subjekat bi trebao da donese istu listu u Excel formatu na CD.\nLista kandidata političkog subjekta\nZD – Dodatak 4_sr (forma elektronike)\nBroj sedišta Skupština Opština i najmanji mogući broj kandidata suprotnog pola\nZD – Shtojca 4_sr\nKorak 5 Preuzmite i popunite obrazac za potvrđivanje kandidata\nSvaki kandidat koji se takmiči na lokalnim izborima mora popuniti obrazac za potvrđivanje kandidata sa ličnim podacima. Deo C obrasca mora potpisati ovlašćeni predstavnik političkog subjekta.\nObrazac za potvrđivcanje kandidata\nZD – Shtojca 5_sr\nKorak 6 Preuzmite I popunite obrazac za objavljivanje finansija kandidata\nSvi kandidati koji se takmiče na lokalnim izborima moraju popuniti obrazac finansijske publikacije.\nObrazac za objavljivanje finansija kandidata\nZD – Shtojca 6_sr\nKorak 7 Podnesite političku izjavu\nSvi politički subjekti treba da napišu političku izjavu koja sadrži glavne delove svog programa. Format pisanja političke izjave nije definisan, ali ne sme biti veći od 150 reči. Izjavu mora potpisati ovlašćeni predstavnik političkog subjekta. Građanske inicijative moraju takođe podneti akt o osnivanju inicijative.\nKorak 8 Podnesite simbol političkog subjekta\nDa bi bili uspešno potvrđeni, političke partije moraju da podnesu štampani simbol partije i na CD. Ovaj zahtev važi samo za političke partije. Ovaj simbol će biti stavljen na glasački listić kako je prihvaćen u CIK-u.\nKorak 9 Uplatite za uslugu potvrđivanja\nNakon što pripremite sva gore navedena dokumenta, politički subjekti će iste dostaviti u Kancelariju za registraciju političkih opartija CIK-a. Tokom podnošenja dokumenata, politički subjekti će izvršiti uplatu u iznosu od dvesta (200) evra za svaku opštinu u kojoj namerava da konkuriše, ali ne više od dve hiljade(2000) evra ukoliko namerava konkurisati na deset (10) ili više opštinskih izbora. Politicki subjekat koji je na zadnjim izborima istog nivoa dobio najmanje jedno mesto, oslobođeni su od ovog zahteva.


Tanjug 14. februara 2019. 11:35\nPRIŠTINA/STRAZBUR – Tanja Fajon, izvestilac Evropskog parlamenta za Kosovo izrazila je danas nadu da će pitanje nastavka đaloga Beograda i Prištine i vizne liberalizacije za građana Kosova biti rešeno u okviru ovog mandata EP, te pozvala sve one koji su odgovorni za to da deluju.\n„Zaista se nadam da će dijalog između Beograda i Prištine i liberalizacija viznog režima za građane Kosova biti rešeni u okviru ovog mandata Evropskog parlamenta. Ova dva pitanja su, umesto da budu rešena, blokirana“, rekla je Fajon, prenela je prištinska GazetaExpres.\nFajon je to rekla na sednici Evropskog parlamenta u Strazburu kojoj su prisustvovali i predstavnici kosovskog parlamenta.\nBeograd je, međutim, u više navrata izrazio spremnost za nastavak dijaloga čim takse uvećane za 100 odsto na robu iz Srbije i BiH budu ukinute.


Kuper: SAD će nastaviti da podržavaju Crnu Goru u etapama vojne integracije u NATO - Vijesti.me\nU VAŠINGTONU ODRŽANE BILATERALNE ODBRAMBENE KONSULTACIJE\nKuper: SAD će nastaviti da podržavaju Crnu Goru u etapama vojne integracije u NATO\nKuper je, kako se navodi, izrazila zadovoljstvo evidentnim napretkom Crne Gore kao punopravne NATO članice Edit\nKuper i Ivanović (Foto: Ministarstvo odbrane)\nMINA News 11. maj 2019, 12:04\nSjedinjene Američke Države (SAD) nastaviće da podržavaju Crnu Goru u predstojećim etapama vojne integracije u NATO, kao i njene napore u modernizaciji Vojske i jačanju interoperabilnosti, rekla je zamjenica pomoćnika američkog sekretara za odbranu Lora Kuper.\nCrnogorsko Ministarstvo odbrane je saopštilo da su Vašingtonu održane osme bilateralne odbrambene konsultacije Crne Gore i SAD.\nGeneralni direktor Direktorata za politiku i planiranje odbrane, Ivica Ivanović, sastao se tim povodom sa Kuper.\nIvanović se zahvalio na sveobuhvatnoj podršci SAD-a Crnoj Gori, posebno u unapređenju kapaciteta odbrambenog sistema. On je upoznao sagovornicu sa prioritetima Crne Gore kao punopravne članice NATO, kao i budućim planovima modernizacije Vojske Crne Gore.\n"U razgovoru su apostrofirani kvalitetna i sadržajna saradnja dvije zemlje u oblasti odbrane, uloga Crne Gore kao kredibilnog i pouzdanog saveznika u okviru Alijanse, aktivan doprinos Vojske kolektivnom sistemu bezbjednosti i posvećenost Crne Gore aktivnoj promociji NATO politike otvorenih vrata i jačanju stabilnosti Zapadnog Balkana", kaže se u saopštenju.\nIvanović je naglasio značaj programa edukacije i kvalitetne podrške SAD-a u toj oblasti, kao i saradnje dvije zemlje u zajedničkoj obuci, jačanja politike upravljanja ljudskim resursima, kao i kapaciteta za sajber odbranu.\nKuper je, kako se navodi, izrazila zadovoljstvo evidentnim napretkom Crne Gore kao punopravne NATO članice.\nOna je kazala da uspjesi preporučuju Crnu Goru kao kredibilnog saveznika i lidera u integracionim procesima regiona.\n"Kuper je naglasila da će SAD nastaviti da podržavaju Crnu Goru u predstojećim etapama vojne integracije u NATO, kao i njene napore u modernizaciji Vojske Crne Gore i jačanju interoperabilnosti", kaže se u saopštenju.\nTokom konsultacija, kako se navodi, prepoznati su modaliteti unapređenja bilateralne i multilateralne odbrambene saradnje Crne Gore i SAD-a, a razgovarano je i o aktuelnoj bezbjednosnoj situaciji u Jugoistočnoj Evropi.\nOcijenjeno je da je saradnja Vojske Crne Gore i Nacionalne garde savezne države Mejn u okviru Programa državnog partnerstva umnogome doprinijela razvoju kapaciteta od zajedničkog interesa.


Tip dana: Lion – Juventus: “Stara dama” je favorit, ali pitaju se tu nešto i fudbaleri Liona! – Kladjenje.rs\nHomeTip DanaTip dana: Lion – Juventus: “Stara dama” je favorit, ali pitaju se tu nešto i fudbaleri Liona!\n26 Februara, 2020 Vlajko Tip Dana 0\nU sredu se nastavljaju mečevi osmine finala Lige šampiona, a ovoga puta smo za vas pripremili duel između Liona i Juventusa. Meč između ove dve ekipe je zakazan za 21 čas.\nLion: Loše partije u prvenstvu, odlične u Ligi šampiona!\nSigurno je da su fudbaleri Liona jedno od najvećih razočarenja u okviru francuske Lige 1. Naime, ekipa sa Žerlana se u ovom trenutku nalazi tek na sedmom mestu na tabeli i ozbiljno su doveli u pitanje plasman u Ligu šampiona naredne sezone, što je bez sumnje njihov primarni cilj.\nOd samog starta se videlo da Lion ima velikih problema, ali je negde sredinom šampionata ova ekipa zaigrala dosta bolje, da bi u poslednjih nekoliko kola ponovo sebe doveli u poprilično neprijatnu situaciju.\nNaime, na pet poslednjih susreta fudbleri Liona su doživeli dva poraza, dva remija i samo jednu pobedu i to u prošlom kolu kada su slavili na gostovanju kod Meca. Taj meč je završen rezultatom 0:2, a zanimljivo je da je to bila prva pobeda za Lion još od 26. januara kada su na svom terenu bez većih problema deklasirali ekipu Tuluza.\nKada je Liga šampiona u pitanju, Lion se nalazio u poprilično ujednačenoj grupi u kojoj su pored njih bile još i ekipe Lajpciga, Zenita i Benfike, a na kraju je ekipa sa Žerlana takmičenje u grupnoj fazi završila na drugom mestu na tabeli pošto su u poslednjem kolu pred svojim navijačima uspeli da remiziraju protiv Lajpciga, a taj meč je završen rezultatom 2:2.\nLion dosta problema ove sezone ima na svom terenu, pošto su na dvanaest odigranih mečeva u La Ligi ostvarili samo četiri pobede, uz četiri remija i čak četiri poraza. Kada su u pitanju gostovanja, Lion je do sada odigrao četrnaest mečeva u Ligi 1 na kojima su ostvarili šest trijumfa, tri remija i pet poraza.\nJuventus: Cilj je osvajanje Lige šampiona!\nIstina je da fudbaleri Juventusa ove sezone igraju nešto slabije nego što je to bio slučaj u prethodnih nekoliko sezona, ali ako se osvrnemo na rezultate, onda je sigurno da svi navijači ove ekipe imaju dosta razloga za zadovoljstvo.\nNaime, “stara dama” se u ovom trenutku nalazi na prvom mestu na tabeli italijanske Serije A uz bod viška u odnosu na drugoplasirani Lacio, ali i šest bodova viška u odnosu na drugoplasirani Inter, koji u ovom trenutku ima i meč manje. Što se tiče italijanskog Kupa, izabranici Maurisija Sarija su se plasirali u polufinale, gde su u prvom meču uz dosta sreće remizirali na gostovanju kod Milana, a taj meč je završen rezultatom 1:1.\nZa kraj, Juve pruža dosta dobre partije i u Ligi šampiona ove sezone, a grupnu fazu su završili na prvom mestu i to uz čak šest bodova viška u odnosu na drugoplasirani Atletiko Madrid.\nU prošlom kolu Serije A Juve nije odigrao baš najbolje na gostovanju kod SPAL-a koji se grčevito bori za opstanak, ali su ipak došli do veoma važnih bodova, kojim su zadržali prvo mesto, uz činjenicu da im Lacio opasno diše za vratom.\nKao domaćin, Juventus je za sada odigrao 12 mečeva u kojima su ostvarili čak 11 pobeda i samo jedan remi, dok kao gosti na trinaest odigranih mečeva imaju osam pobeda, dva remija i tri poraza. Kada je Liga šampiona u pitanju, izabranici Maurisija Sarija su grupnu fazu završili sa pet pobeda i samo jednim remijem i to na gostovanju kod Atletiko Madrida, što je svakako dobar rezultat.\nKada se sve sabere i oduzme mora se priznati da je ipak Juventus veliki favorit u ovom susretu. Naime, “stara dama” je rešena da ove sezone dogura daleko u Ligi šampiona, a žreb im je bio naklonjen pošto su za rivala u osmini finala dobili Lion kome ne cvetaju ruže ove sezone. Zbog svega toga vam predlažemo da odigrate 2 koju kladionica Meridianbet plaća sa kvotom 1.95. Mišljenja smo da će Kristijano Ronaldo i drugari postići makar dva gola na ovom susretu, pa vam zbog toga predlažemo da probate sa igrom G2+ koju kladionica Meridianbet plaća sa sjajnom kvotom 1.93. Za kraj, za očekivati je da ovo bude jedan i te kako efikasan duel zbog čega vam toplo preporučujemo da probate sa igrom 3+ koju kladionica Meridianbet plaća sa kvotom 2.00.\nMeridianbet: 500 RSD bonus, BEZ USLOVA – Registruj se danas\nTip dana košarka: Toronto vs Milwaukee, derbi istoka i NBA lige igra se u Kanadi!\nNajava: La Liga, 31. kolo: Derbi na “Nou Kampu”, zicer za Real!\n22 Juna, 2020 Vlajko Najava 0\nOd ponedeljka su već na programu mečevi 31. kola španske La Lige, u kom nas očekuje pregršt zanimljivih susreta. Viljareal – Sevilja – GG @ 1.72 u CircusCasino Kada se sve sabere i oduzme, fudbaleri […]\nTip dana: Šefild – Vest Hem: Mogu li “čekićari” do bodova na teškom gostovanju?\n10 Januara, 2020 Vlajko Tip Dana 0\nOvog vikenda su na programu mečevi 22. kola engleske Premijer lige, a za vas smo ovog puta pripremili meč između Šefilda i Vest Hema.Duel između ove dve ekipe je zakazan za 21 čas. Šefild: Partije […]


nedelja, 18. septembar 2016. | 17:37\nNOVI GRAD - Kod spomen-obilježja stradalim civilima u neselju Tunjica kod Novog Grada jutros je služen parastos, položeni vijenci i prislužene svijeće u znak sjećanja na žrtve napada regularne Vojske Hrvatske na zapadne granice Republike Srpske 18. i 19. septembra 1995. godine.\nKod spomen-obilježja stradalim civilima u neselju Tunjica kod Novog Grad jutros je služen parastos, položeni vijenci i prislužene svijeće u znak sjećanja na žrtve napada regularne Vojske Hrvatske na zapadne granice Republike Srpske 18. i 19. septembra 1995. godine\n„Ovo nije mjesto, ali je svakako vrijeme da se kaže da 25. septembra svi izađete na referendum i da olovkom odbranite ono što su naši borci i civili branili životima, našu Republiku Srpsku. Mislim da nam je to sad najpreči i najvažniji datum i da to danas treba reći“, rekla je Rajilićeva.\n„Snage regularne Vojske Hrvatske su 18. septembra na potezu Novi Grad – Gradiška forsirale rijeku Unu i probojem kod Novog Grada i Dubice pokušali uspostaviti mostobran, ali su Vojska Republike Srpske i stanovništvo odbranili Republiku Srpsku“, rekao je Gačić.\n„Ne možemo biti srećni zbog toga, a da istovremeno ne budemo i tužni jer iako s vojničke tačke gledišta možemo razumijeti zašto je napad bio baš ovdje, ne možemo razumijeti ovolike civilne žrtve, zašto su morale pasti“, rekao je Janković.


Nole u Rafinoj strani žrijeba - Glas Srpske\nGlas Srpske 30.06.2018 12:30\nLondon - Žrijeb za ovogodišnje izdanje trećeg grend slema sezone nije bio nimalo naklonjen srpskim teniserima.\nNajbolji srpski teniser i dugo vremena svjetski broj jedan, Novak Đoković, u prvom kolu Vimbldona igraće protiv Amerikanca Tenisa Sandgrena, dok se Dušan Lajović sastaje sa prvim nosiocem i braniocem titule Rodžerom Federerom. Novakov rival na početku godine napravio je iznenađenje na Australijan openu, gdje je stigao do četvrtfinala i trenutno je na ATP listi rangiran kao 57. igrač. Inače, Novak će svoj prvi meč odigrati u utorak jer je smješten u drugu polovinu žrijeba i sve do eventualnog finala neće moći da se sastane sa Federerom. Ali, zato se u njegovoj polovini nalazi Rafael Nadal, koji će u prvom kolu za protivnika imati Izraelca Dudija Selu, 129. igrača na svjetskoj rang-listi. Ukoliko savlada Sandgrena, Đoković bi se u drugom kolu sastao sa boljim iz argentinskog dvoboja između Orasija Zebaljosa i Gvida Andreozija, a u istom dijelu kostura nalaze se Dominik Tim, Aleksander Zverev, Huan Martin del Potro te Rafael Nadal.\nSa druge strane, Lajović je za rivala dobio preporođenog Švajcarca, prvog nosioca turnira, koji je u dosadašnjih 19 nastupa čak osam puta sa Vimbldona odlazio kao pobjednik. Istovremeno, ako bi Lajović napravio senzaciju, išao bi na pobjednika meča Bendžamin Bonzi (Francuska) - Lukaš Lacko (Slovačka). Srbija će na Vimbldonu, nakon odustajanja Viktora Troickog zbog povrede leđa, imati još dva učesnika. To su Filip Krajinović, koji se na startu sastaje sa Nikolasom Žarijem iz Čilea, te Laslo Đere koji je za rivala dobio Italijana Paola Lorencija. Prvo kolo Vimbldona počinje u ponedjeljak, 2. jula, a turnir će biti igran do 15. jula, dok nagradni fond iznosi 46,57 miliona dolara, što je za 7,6 odsto više nego prošle godine. Pobjedniku u finalu će pripasti ček na 3,08 miliona dolara, a poraženom upola manje.\nBiH sa dva predstavnika\nNa ovogodišnjem Vimbldonu BiH će imati dva predstavnika.\nDamir Džumhur će u prvom kolu igrati protiv Nijemca Maksimilijana Merterera, trenutno 49. tenisera na svijetu, dok će Mirza Bašić u prvom kolu imati veoma težak zadatak. Njegov protivnik biće Dijego Švarcman iz Argentine, 14. nosilac na turniru.


Snouden pred bankrotom - Kragujevac online - Sve o gradu na jednom mestu\nTrenutno se nalazite na strani: Vesti Info Svet Snouden pred bankrotom\nSnouden pred bankrotom\nsreda, 13 novembar 2013 13:12\tIvan\nAdvokat Edvarda Snoudena tvrdi da je njegov klijent skoro čitavu ušteđevinu potrošio na stan, hranu i obezbeđenje i da nikada nije zaradio od dokumenata koje je objavio.\nEdvard Snouden će uskoro ostati bez novca, jer nikada nije prodavao informacije do kojih je došao rekao je njegov advokat u intervjuu za Rosijskaju Gazetu.\n- Ušteđevina koju je imao skoro je potpuno potrošena na hranu, kiriju, obezbeđenje i drugo - rekao je Snoudenov advokat Anatolij Kučerena za pomenuti list.\nSnouden se oslanja na preduzetnike i organizacije koje mu nude razne usluge, uključujući i one finansijske, rekao je Kučerena koji se, kako tvrdi, i sam prihvatio da besplatno pomogne Snoudenu, koji u Rusiji nema nikoga svog.\nKako je Snoudenov pasoš istekao dok je putovao od Hong Konga do Moskve, jedini način da ga produži je da ode u Američku ambasadu, ali Snouden to odbija iako je u Rusiji slobodan čovek.\nOsim u Snoudenovoj nepoverljivosti, problem je i u ambasadi SAD-a u Moskvi, koja je Snoudenovom advokatu rekla da mu pasoš može biti izdat samo za put u SAD.\nŠto se tiče Snoudenovog svedočenja pred nemačkim istražiteljima, advokat tvrdi da će se ispitivanje sprovesti u Rusiji jer je Nemačka dužna da isporuči Snoudena Americi, ukoliko kroči na njenu teritoriju.\nSnouden kojeg SAD traže zbog objavljivanja poverljivih podataka, trenutno živi na nepoznatoj lokaciji u Moskvi.


Duška Jurišić postavljena za pomoćnicu generalnog direktora BHRT-a | Visokoin.com\nOd ovog mjeseca Duška Jurišić obavlja dužnost pomoćnika generalnog direktora Radio-televizije Bosne i Hercegovine, saopćeno je iz BHRT-a.\n– Povratak Duške Jurišić za bosanskohercegovačku televiziju značajno je stručno i rukovodno pojačanje. Kolegica Jurišić će se u budućnosti primarno baviti programskim razvojem Televizije Bosne i Hercegovine, edukacijom i jačanjem novinarskih i programskih potencijala – piše u saopćenju za javnost.\nDuška Jurišić do sada je obavljala dužnosti urednice TV programa i Informativnog programa Federalne televizije, odgovorne urednice magazina ”Dani”, producirala je i uređivala niz autorskih televizijskih projekata, a najpoznatija je po autorskom tok-šou programu ”Pošteno” (govoreći), koji je nastao 2003. u produkcije bosanskohercegovačke televizije, a od 2007. emitiran je na Federalnoj televiziji.\nNajveći dio njene novinarske karijere vezan je za RTV Bosne i Hercegovine (nekadašnje RTV Sarajevo), gdje je radila kao reporterka sarajevskog Radija 202, nakon toga Radija Bosne i Hercegovine, te kao voditeljica i urednica centralne informativne emisije Dnevnik Televizije Bosne i Hercegovine.\nDuška Jurišić je magistra žurnalističkih nauka Fakulteta političkih nauka Univerziteta u Sarajevu i diplomirana pravnica.


markus sepik partizan flora bol u grudima pozlilo fudbaleru u humskoj liga konferencija\nFudbaler estonske ekipe se najpre uhvatio za grudi, a potom i pao na travu nakon čega mu je ekspresno ukazana pomoć.\nUpravo je Mocart sport preneo kako se fudbaler rođen 2001. žalio na bolove u grudima pošto mu je ukazana pomoć na terenu u Humskoj.\nUbrzo zatim je kolima Hitne pomoći Sepik prebačen u Urgentni centar gde će biti obavljene dodatne analize. Pošto je zvanični spiker meča Partizana video kako Sepik pada, automatski je preko razglasa pozvao lekarske ekipe da uđu na teren i ukažu mu pomoć.\nNajpre se činilo kako je fudbaler gostiju dobio udarac u telo, što ipak nije slučaj.\nSkoro deset minuta trajao je prekid meča Lige konferencija, a nakon ove jezive scene gotovo da nije ni bilo više prilika na utakmici.


RTCG - Radio Televizija Crne Gore - Nacionalni javni servis :: Podgorica :: Izabrani vršioci dužnosti gradskih preduzeća\nSKUPŠTINA GLAVNOG GRADA 18. 02. 2019. 14:33 >> 14:01 0\nIzabrani vršioci dužnosti gradskih preduzeća\nOdbornici vladajuće većine Skupštine Glavnog grada izabrali su danas Filipa Makrida za vršioca dužnosti direktora Vodovoda i kanalizacije.\nDosadašnji komandir Službe zastite i spasavanja Andrija Čađenović izabran je na mjesto vršioca dužnosti direktora preduzeća Čistoća, a za vršioca dužnosti direktora Zelenila izabrana je Daca Popović. Umjetnički direktor Gradskog pozorišta je Dušan Kovačević.\nDosadašnja direktorica KIC "Budo Tomović" Snežana Burzan dobila je još jedan mandat da bude na čelu te institucije, prenosi portal Vijesti.\nOpozicija u Skupštini Glavnog grada napustila je današnje zasjedanje, zbog aktuelne afere Koverta, koja je, kako su naglasili, pokazala da bivši gradonačelnik Slavoljub Stijepović nije bio dostojan te funkcije.\nTrg Argentina i Ankarski bulevar u Podgorici\n11. 04. 2019. 6\nRazvojem grada neće upravljati tajkuni\nGoran Petrović Glavni administrator\n08. 12. 2014. 0\nSNP dolazi na sjednicu Skupštine\n18. 09. 2014. 0


Na tajnim javnim nabavkama ukradu 1,2 milijarde maraka!\nU Bosni i Hercegovini 75 posto svih javnih nabavki provede se u tajnosti te se na taj način na godišnjem nivou iz budžeta ukrade oko milijardu i 200 miliona maraka, kazao je jučer u Sarajevu sekretar Udruženja „Tender“ Igor Vukajlović.\nDodao je da klasičan primjer zloupotrebe jeste kada Predsjedništvo BiH putem oglasa nabavlja automobil Škoda Superb s dječjom sjedalicom i nizom drugih specifičnih karakteristika koje može ispunjavati samo jedan ponuđač.\n- To je nezakonito, ali da biste se na to žalili, morate platiti ogroman novac, kao rezultat bit će samo poništena tenderska dokumentacije, a isti automobil bit će kupljen bez oglasa – kazao je Vukajlović.\nObjašnjavajući ukupno stanje u domenu javnih nabavki, Vukajlović je naveo da je ono katastrofalno i da se od 2008. godine, prema zvaničnim statistika, stanje konstantno pogoršava.\n- Problem u javnim nabavkama jeste što cijene dogovaraju u četiri oka i što ne postoji pojam kao sankcioniranje prekršioca odredbi Zakona o javnim nabavkama (ZJN). Dešava se da se tenderi uopće ne objavljuju. Imamo normativni okvir koji je tako uspostavljen da se korupcija ne može izbaciti iz domena javnih nabavki – istakao je Vukajlović.\nDodao je da rješenje vidi u izmjenama i dopunama ZJN kako bi se uspostavio normativni okvir na osnovu kojeg se od institucija može tražiti da provode zakon.\nZamjenik generalnog revizora u Uredu za reviziju institucija BiH Ranko Krsman kazao je da se jedna četvrtina budžeta institucija BiH troši upravo na javne nabavke.\n- Postoji percepcija u javnosti da u ovoj oblasti ima određenih nepravilnosti i radnji koje upućuju na koruptivno djelovanje – pojasnio je Krsman.\nNovoimenovani direktor Agencije za javne nabavke Đenan Salčin kazao je da definitivno postoji prostor za unapređivanje ove oblasti te da je već spreman dio nacrta izmjena i dopuna Zakona o javnim nabavkama BiH.\nDafi: Krađa novca od građana\n- Svaki dolar koji nestane zbog korupcije je dolar koji je ukraden od građana ove države i koji neće biti uložen u obrazovanje, zapošljavanje i razvoj. Prema većini procjena, radi se o znatnim sredstvima koja su izgubljena u domenu javnih nabavki. Moramo napredovati na ovom polju ako želimo napredak BiH. Stoga mi podržavamo nevladine organizacije koje žele unaprijediti ovu oblast, analize već postoje i sad je vrijeme da se riješi ovo pitanje – kazao je direktor USAID-a Piter Dafi (Peter Duffy).\nObjavio: Pet, 28/04/2017 - 07:00\nPredsjedništvo BiH zabrinuto zbog Gaze, još uvijek ni riječi o hapšenju bh. državljanina u Turskoj


Naslovna Info Opštinske vesti Nova naredba Opštinskog štaba za vanredne situacije\nBAČKA PALANKA: Opštinski štab za vanredne situacije u ponedeljak, 16. novembra doneo je novu naredbu radi sprečavanja širenja korona virusa.\nOgraničava se, u periodu od 17. novembra do 1. decembra 2020. godine, radno vreme privrednih subjekata koji obavljaju ugostiteljsku delatnost, prodavnica, subjekata koji obavljaju delatnost u trgovinskim formatima, bioskopa i priređivača posebnih i klasičnih igara na sreću na teritoriji opštine Bačka Palanka tako da radno vreme organizuju u periodu od 05:00 do 21:00 čas, uz poštovanje svih ranije donetih naredbi, preporuka i mera u cilju sprečavanja širenja virusa covid-19.\nOd ovog ograničenja izuzimaju se apoteke, benziske pumpe u obavljanju delatnosti prodaje goriva i ugostiteljski i drugi objekti koji vrše dostavu hrane na teritoriji opštine Bačka Palanka.\nZa sprovođenje ove naredbe zadužuju se privredni objekti koji obavljaju ugostiteljsku delatnost, subjekti koji obavljaju delatnost u trgovinskim formatima bioskopi i priređivači posebnih i klasičnih igara na sreću na teritoriji opštine Bačka Palanka.\nOva odluka stupa na snagu dana 17. novembra 2020. godine.\nPogledaj: Šušnica: Trenutna situacija alarmantna, narednih dana odluka o novim merama (VIDEO)\nPrethodni tekstNjegoševa ulica uskoro dvosmerna, radovi i u Gavrila Principa (VIDEO)\nSledeći tekstRaspored sahrana – utorak (17.11.)


Hadžić posjetio dijasporu na Kipru: Očuvati identitet, kulturu, tradiciju i poboljšati privrednu saradnju - PORTAL REVIJE FOKUS\nVD direktora Uprave za saradnju sa dijasporom – iseljenicima mr Seid Hadžić se, u okviru posjete Kipru, sastao sa predstavnicima Udruženja Crnogoraca i prijatelja Crne Gore na Kipru, počasnim konzulom Crne Gore na Kipru, Mavrelisom Hristosom, kao i specijalnim komesarom za dijasporu Kipra, Photosom Photiou.\nPredsjednik Udruženja Crnogoraca i prijatelja Crne Gore na Kipru, Vladislav Vanja Popović, u ime svog udruženja i prijatelja Crne Gore na Kipru, kao i u svoje lično ime, izrazio je veliko zadovoljstvo povodom dolaska delegacije Uprave. U komunikaciji su razmijenjena iskustva i ideje vezano za poboljšanje saradnje i veze koju naša dijaspora na Kipru ima sa svojom maticom, ali i o pravima i mogućnostima u zemlji prijema. U tom cilju dogovorene su i konkretne aktivnosti koje će zajednički biti sprovedene u narednom periodu, a tiču se očuvanja identiteta, kulture, tradicije i poboljšanja privredne saradnje. U najavi su i događaji koji će promovisati Crnu Goru kao turističku destinaciju na Kipru, saopšteno je iu Uprave za saradnju sa dijasporom – iseljenicima.\nTokom posjete, sa sekretarkom Udruženja Crnogoraca i prijatelja Crne Gore na Kipru, slikarkom Oliverom Zorić Papatoma, razgovaralo se i o kulturnim potencijalima Crne Gore. Razrađene su ideje i aktivnosti koje će se implementirati tokom “Dana dijaspore” 2022. godine.\nZaključeno je da postoji ogromna volja i ambicija za saradnju naših predstavnika na Kipru i njihovih prijatelja sa Crnom Gorom na polju očuvanja crnogorskog identiteta i pripadnosti Crnoj Gori, jačanja obrazovne, naučne i kulturne saradnje, zaštite prava i položaja dijaspore-iseljenika, kao i unapređenja privrednog partnerstva. Ovakvi i slični kontakti predstavljaju neminovnost saradnje Crne Gore sa dijasporom, bez obzira na udaljenost i brojnost naše dijaspore.\n”Trudićemo se da dođemo do svakog pojedinca i organizacije u dijaspori, kako bi napravili neraskidivu vezu dijaspore sa svojom maticom”, istakao je Hadžić.\nKako je objasnio Mavrelis, crnogorska dijaspora svojom ekspertizom i te kako doprinosi razvoju Kipra, posebno imajući u vidu njihovu brojnost. Takođe, smatra da su naši predstavnici na Kipru most dobre saradnje ove dvije zemlje i da želi svoje aktivnosti da pojača u narednom periodu, kako bi doprinio jačanju iste. Hadžić se osvrnuo na dobre odnose i komunikaciju sa predstavnicima dijaspore na Kipru.\n”Kako bi u kontuniutetu radili na dobrim odnosima između dvije zemlje i privrženosti naše dijaspore matici, takve odnose treba njegovati, produbiti i prenijeti na buduće generacije”, rekao je Hadžić.\nIstakao je i bitnost u prenošenju iskustva države Kipar, kao male zemlje koja je uspjela da se razvije do zavidnog nivoa.\nG-din Mavrelis sa zadovoljstvom je prihvatio predlog direktora Hadžića da turizam bude poveznica ove dvije zemlje, ističući da su Crnogorci Kipranima veliki prijatelji, te da raste broj turističkih posjeta Crnoj Gori.\nOn je dao savjet da se politički lideri moraju ujediniti u odnosu prema svojoj dijaspori, da povjerenje treba graditi na zdravim osnovama, kako bi dijaspora bila i ostala neodvojivi dio crnogorskog društva i pomogla Crnoj Gori da lakše iskorači ka Evropskoj uniji.\nNa prijemu u Predsjedničkoj palati Republike Kipar kod Photioua, podijeljena su iskustva ove dvije institucije u radu sa dijasporom. Sagovornici su istakli da je ključ budućih dobrih odnosa rad sa omladinom u dijelu očuvanja jezika, kulture, sportske i druge saradnje.\nPhotis je predstavio model organizovanja dijaspore Kipra u zemljama prijema i istakao da su po modelu federacija kao krovnih saveza određenih zemalja organizovana udruženja, ali i da imaju centralnu federaciju na globalnom nivou. Hadžić je istakao da Uprava za saradnju sa dijasporom-iseljenicima Crne Gore takođe radi na sličnom modelu koji smo nazvali Globalna razvojna mreža dijaspore, koja je predstavljena na nedavno održanoj manifestaciji “Dani dijaspore” u Bijelom Polju i da će nam i te kako značiti slično iskustvo koje ima Kipar u organizovanju svoje dijaspore.\nPhotis je rekao da bi značajno bilo crpiti iskustva Izraela o radu sa njihovom dijasporom i da je jedna od prvih njegovih posjeta bila upravo toj zemlji koja ima jako kvalitetnu saradnju sa dijasporom. Bilo je govora i o biračkom pravu, o formiranju baze studenata koji većinom ostaju vani, o privrednicima povratnicima i td.\nPhotiou je podržao planove budućeg rada Uprave za saradnju sa dijasporom – iseljenicima, dogovorena je i razmjena informacija na odrećenim projektima, uspostavljeni su kontakti i administrativna pomoć, kao i neposredna saradnja i komunikacija između resora ovih institucija.\nTags: dijasporaKiparposjetaSeid HadžićUprava za saradnju sa dijasporom – iseljenicima\nPrethodna priča Hačko Brčvak dobitnik Regionalne nagrade za individualnu filantropiju\nSledeća priča Porodica Begana Čekića predala igralište “Saniha playgronud” Opštini Gusinje


Kiks Sosijedada protiv "fenjeraša"\nFudbaleri Real Sosijedada i Leganesa odigrali su nerešeno 1:1, u prvoj utakmici 13. kola Primere. Sosijedad je trenutno prvi na tabeli španskog šampionata sa 23 boda, dok je Leganes poslednji sa samo šest osvojenih bodova. Mikel Merino je u 63.\nIznenađenje u sosijedadu\nFudbaleri Leganesa uspeli su da osvoje bod na gostovanju Real sosijedadu rezultatom 1:1, i tak oveć u prvom susretu 13. kola La lige prirede iznenađenje. Sosijedad je u 63. minutu golom Merina krunisao inicijativu i stigao do prednosti, ali su borbeni gosti golom En Nesirija u ...\nPa posle kažite da Primera nije ujednačena: Fenjeraš nacrtao rokadu na vrhu (VIDEO)\nMožda Barselona i Real nisu tako dominantni u Evropi kao početkom ove decenije – kad su uz Bajern iz Minhena činili neprikosnoveni trio najjačih ekipa Starog kontinenta – ali ostali španski klubovi su sa parama od novog TV ugovora sigurno ojačali.\nSosijedad propustio priliku, samo bod!\nVečeras je Sosijedad imao šansu da pobegne Barseloni i Realu na tri boda prednosti, ali se to nije desilo. Real Sosijedad je večeras ugostio Leganes, ali pobednika nije bilo. U okviru 13. kola domaći tim nije uspeo da stigne do nove pobede i da tako bude na 3 boda prednosti u ...\nSOSIJEDAD RAZOČARAO Prvoplasirani tim Primere uzeo samo bod protiv "fenjeraša"\nFudbaleri Real Sosijedada i Leganesa odigrali su nerešeno 1:1 (0:0), u prvoj utakmici 13. kola Primere. Sosijedad je trenutno prvi na tabeli španskog šampionata sa 23 boda, dok je Leganes poslednji sa samo šest osvojenih bodova. Mikel Merino je u 63.\nLIDER TABELE UZEO SAMO BOD: Remi Sosijedada i Leganesa (VIDEO)\nSosijedad je trenutno prvi na tabeli španskog šampionata sa 23 boda, dok je Leganes poslednji sa samo šest osvojenih bodova. Mikel Merino je u 63. minutu doveo Sosijedad u vodjstvo, a izjednačenje i bod doneo je Jusef en-Nesiri u 78. minutu.